5 Kesilapan Besar Yang Wajib Anda Jauhi Ketika Mengubahsuai Rumah

Terdapat beberapa faktor kerja-kerja pengubahsuaian rumah mengambil masa yang terlalu lama ataupun melebihi bajet yang telah ditentukan. Salah satunya ialah, kesilapan merancang pemilik itu sendiri. Kadangkala ianya terjadi tanpa anda sedari. Dengan mengelakkan daripada melakukan kesilapan ini, anda bukan sahaja dapat menjimatkan sebahagian besar masa tetapi juga dapat memastikan segala perbelanjaan selaras dengan bajet anda. Dan paling penting, rumah impian anda bakal menjadi kenyataan dengan proses ubah suai yang berjalan lancar.

Berikut adalah LIMA kesilapan yang sering pemilik lakukan dan bagaimana untuk mengelaknya:

1. Mengupah Orang Yang Salah

Ramai pemilik rumah terburu-buru dan terus memilih pereka atau kontraktor pertama yang mereka jumpa. Ataupun terus saja menggunakan khidmat berdasarkan cadangan dari rakan-rakan. Anda mungkin akan menyesali perbuatan ini kerana perkara yang dilakukan tanpa perancangan dan penyelidikan selalunya akan membawa kepada kehancuran.

Untuk mengelakkan daripada membuat kesilapan ini, pastikan anda mencari beberapa calon dalam tempoh 6 bulan lebih awal. Dengan ini anda akan mempunyai banyak masa untuk interview atau  periksa latar belakang dan kredibiliti kontraktor tersebut. Anda juga tidak perlu tergesa-gesa membuat keputusan selain dapat memberikan masa yang secukupnya buat kontraktor yang dipilih untuk membuat perancangan yang sepatutnya.

2. Setuju Dengan Harga Yang Murah

Harga yang murah memang kedengaran menarik dan megujakan para pengguna, tambahan pula dalam ekonomi yang tidak menentu ini. Tetapi anda perlu ingat, tawaran yang paling rendah tidak semestinya tawaran yang terbaik. Sesetengah pihak tidak bertanggungjawab akan berikan harga yang rendah kemudian memasang produk yang tidak berkualiti dengan kerja-kerja yang tidak kemas. Sakit hati kan? Ataupun akan ada charge tambahan mengejut untuk anda apabila kerja sudah dimulakan.

Jadi, pastikan anda meminta sebutan harga daripada beberapa calon kemudian pilih yang anda paling selesa dan yang anda rasakan paling amanah menjalankan tugas. Dua kriteria ini amat penting untuk anda pertimbangkan sebelum memilih pereka atau kontraktor untuk mengubahsuai kediaman impian anda.

3. Tidak Menetapkan Jangka Masa

Kerja-kerja renovasi boleh mengambil masa berbulan-bulan bergantung pada saiz dan berapa banyak kerja yang perlu diselesaikan bagi mendapatkan kediaman yang sempurna. Tetapi, tidak menetapkan garis masa yang realistik untuk menyiapkan segalanya merupakan salah satu kesilapan besar yang boleh anda lakukan.

Duduk dengan pereka dalaman anda dan buatkan jadual kerja sebelum proses ubahsuai dimulakan. Dengan cara ini anda akan dapat lihat sendiri progress dan juga kualiti kerja dengan lebih teratur. Memang tidak dinafikan pasti akan ada sedikit kelewatan jadi anda perlu lebih fleksibel dan berikan sedikit kelonggaran agar pekerja mempunyai masa untuk balik ke landasan kerja yang telah ditetapkan.

4. Tiada Konsep Atau Tema

Tidak membentangkan sebarang konsep atau tema tertentu sebelum memulakan sesi ubahsuai kediaman ini ibarat perbuatan yang sia-sia. Dengan mempunyai konsep pilihan, ia akan memberikan anda lebih idea tentang apa yang patut dilakukan dan material apa yang sesuai untuk digunakan. selain itu, konsep juga memberi peluang buat tuan rumah menyerlahkan personaliti kedalam seni hiasan dalaman. Rancang dengan teliti dan dapatkan pendapat dan nasihat pereka tentang konsep yang paling sesuai untuk kediaman anda.

5. Memandang Remeh Kos Ubah Suai

Ttidak menetapkan bajet yang realistik juga merupakan kesalah biasa yang dilakukan oleh sesetengah pemilik rumah. Dan perkara ini pasti akan mempengaruhi keseluruhan proses ubah suai. Ambil kira tentang perkara-perkara seperti keluasan ruang, material yang sesuai, upah pertukangan serta kerja-kerja elektrikal supaya segala bayaran adalah setimpal dengan kualiti hasil. Sebaik-baiknya, anda perlu meletakkan extra 20% daripada bajet sebenar sebagai langkah berjaga-jaga jika sesuatu yang tidak diingini berlaku.

Panduan beli rumah teres, bakal pembeli jangan pandang remeh. Sebelum mengambil keputusan untuk membeli rumah teres, ada beberapa perkara yang perlu anda ambil perhatian.

Jangan hanya terpengaruh dengan juru jual sahaja sebaliknya dapatkan info lengkap tentang rumah yang ingin dibeli. Paling penting, pastikan anda ‘turun padang’ melihat sendiri keadaan rumah yang ingin dibeli. Boleh juga bawa rakan yang ada pengalaman dalam selok belok sektor pembinaan.

1. Lihat orentasi matahari, jika dapat elakkan matahari petang mengadap bilik tidur utama kita. Panasnya luar biasa.

2. Cuba datang lihat lokasi rumah waktu pagi sekali, petang sekali. Jika sukar lihat arah petunjuk angin di lokasi tapak yang kita pilih.

3. Jika nak selesa sebaiknya cucur atap biar memanjang kehadapan rumah boleh halang cahaya, silau dan hujan pada rumah. Cucur atap pendek, kurang baik.

4. Jika dapat cari kawasan perumahan yang ada tangki air besar sendiri, air bukan dari saluran utama.

5. Sebaiknya pilih kediaman yang ada ketinggian siling lebih 10 kaki. Bila pasang kipas tidaklah terputus jari.

6. Sebaiknya kediaman yang ada 3 bilik 2 bilik air. Ada satu ruang utiliti lebih baik

7. Jika dapat dari pintu utama tak nampak ruang dapur kita. Ruang dapur ini ruang aurat bagi wanita, sebaiknya dibahagian belakang bukan depan rumah kita.

8. Semak juga kedudukan kiblat bagi kita yang beragama, takkan nak solat nanti menghadap kamar mandi. Kurang manis jadinya.

9. Bumbung yang baik bila hujan turun di belakang dan depan rumah kita bukan air hujan turun ditengah. (bumbung bentuk rama rama)

10. Pastikan atas tingkap ada bumbung atau coping agar hujang tak masuk dan silau kedalam rumah. Lagi panjang, lagi bagus.

11. Jika dapat bahan banggunan guna bata merah bukan bata simen.

12. Elakkan bumbung yang guna metaldec pada bumbung. Bumbung yang baik guna clay tiles dan ada insulation sebagai penebat haba.

13. Bagi rumah yang menghadap matahari atau bumbung pendek screen louvres membantu jika susunan betul dan berfungsi.

14. Jika ada duit lebih belilah corner lot, jika nak jual balik ianya laku keras.

15. Pastikan depan rumah kita lapang dan bukan jalan utama agar tak bahaya anak nak bermain. Jika depan padang lebih baik.

16. Elakkan unit dipersimpangan, sebelah janakuasa TNB atau depan kolam IWK.

17. Pilih kediaman yang warna cat luarannya terang. Bukan dari kelompok warna gelap. Semakin gelap warna rumah kita, semakin banyak haba matahari disimpan didalam dinding rumah kita.

18.Pilih pemaju yang ada pengalaman membina rumah dengan kualiti tinggi, menang award dan tiada masalah kualiti.

Kita tidak beli rumah setiap hari, bila beli dan tersilap nak menangis tak guna lagi.
Design yang baik itu sempurna, kita tak perlu renovasi dapur lagi, tambah owning lagi dan grill keliling rumah takut pencuri. Ia sempurna waktu kita dibeli.

Bilik tidur adalah tempat kita beristirehat daripada penat menempuhi segala cabaran realiti atau dunia setiap hari. Tapi, tidur juga perlu menatap sesuatu yang tenang dan boleh menyebabkan anda sentiasa tidur lena. Oleh kerana, saya mencadangkan untuk anda, menghiasai dinding di dalam bilik tidur itu supaya ia dapat memberi energi yang positif untuk anda senang untuk tidur lena setiap. Kini, saya memulakan tentang beberapa idea untuk anda menghiasi dinding bilik tidur.

LUKISAN

Lukisan dapat memberi satu aura atau energi yang positif dan lukisan juga adalah salah satu hiasan bilik tidur yang sangat popular. Ini kerana, lukisan dapat menenangkan seseorang yang memandang lukisan tersebut dan apabila mereka berasa tenang, ia membuat mereka mengantuk dan terus lancar untuk tidur.

POTRAIT ATAU GAMBAR

Potrait dan lukisan ini sama sahaja fungsinya kepada bilik tidur kerana ia dapat memberi satu rasa yang tenang. Cuma, portrait ini ia lebih merasakan realiti atau wujud kerana gambar yang diletakkan itu berkemungkinan adalah gambar anda bersama pasangan anda sedang bergembira, gambar dengan keluarga yang penuh kesenyuman atau gambar-gambar semasa hari perkahwinan. Ini kerana, gambar-gambar seperti itu dapat memberi efek yang selesa kepada diri dan mudah untuk anda merasa tenang. Maka, bila sudah tenang fikiran, anda akan rasa sangat mengantuk dan dalam sekelip mata, anda akan terus tidur.

PELEKAT DINDING

Pelekat dinding juga adalah kaedah terbaik untuk menghiasi ruang tanpa mengecatnya. Ia boleh mengubah mana-mana persekitaran, dan ia juga mudah untuk dialih keluar dan diganti jika anda ingin mengubah keadaan semula. Tapi, pastikan pelekat dinding yang digunakan, mempunyai imej yang positif atau perkara-perkara yang dapat memberikan diri anda selesa dan tenang.

Secara kesimpulannya, untuk tidur, kita seharusnya dalam keadaan yang tenang dan selesa. Jikalau permikiran anda serabut semasa hendak tidur, ia boleh membuatkan sukar untuk tidur dan boleh mengakibatkan insomnia.

Sebuah rumah yang sempurnah, jika adanya beranda. Beranda ini adalah tempat untuk kita mengambil angin yang nyaman dan tenangkan fikiran. Beranda ini boleh dijadikan tempat untuk kita meluangkan masa dengan kawan-kawan sambil mengopi ke ataupun dengan anak-anak sambil melihat bintang-bintang di angkasa dan lain-lain lagi. Tapi persoalannya, yang manakah minat anda? Beranda terbuka atau tertutup? Tak tahu? Mari saya terangkan perbezaan antara dua itu.

BERANDA JENIS TERBUKA

Beranda terbuka yang dikaitkan dengan rumah biasanya dirujuk sebagai teres. Secara luaran, kedua-dua reka bentuk ini agak serupa. Namun, jika dilihat pada ciri-ciri bangunan tersebut, beranda merupakan lanjutan rumah. Kedua-dua struktur ini boleh dibina pada landasan yang sama. Teras sama ada dibina di atas tapaknya sendiri atau digantikan dengan tiang sokongan yang didorong ke dalam tanah.

Ciri utama beranda terbuka ialah banyaknya ruang dan cahaya. Reka bentuk pengembangan cuba menggariskan maruah ini. Reka bentuk dalam warna pastel, serta warna yang hampir dengan alam semula jadi yang boleh dilaksanakan, adalah digalakkan. Kehijauan adalah ciri hiasan yang penting. Pokok anggur, bunga dan juga pokok hiasan ditanam di seluruh kawasan lapang, dan pasu bunga diletakkan di lantai lorong.

BERANDA JENIS TERTUTUP

Beranda yang berbumbung ini agak berguna di kediaman desa. Sebagai tambahan kepada cuti musim panas, sambungan sedemikian boleh digunakan sebagai ruang penuh pada musim sejuk. Beranda berbumbung juga biasa di kediaman mahal. Pautan selalunya dibina daripada kaca. Akibatnya, terdapat kesan teres terbuka. Pemandangan haiwan boleh didapati melalui tingkap, manakala kaca melindungi ruang duduk daripada angin dan hujan.

Malah silingnya diperbuat daripada kaca. Bahagian dalam yang dipanjangkan dikebumikan di bawah sinar matahari pada waktu pagi, manakala kanopi kaca membolehkan anda melihat langit pada waktu malam. Sambungan sedemikian selalunya separa tertutup atau mempunyai pintu pembuka.

Jadi, itulah dia perbezaan antara dua berandar. Kedua-duanya bagus dan menarik, Cuma, ia menarik di pandangan mata masing-masing. Jikalau saya, saya lebih suka terhadap beranda terbuka. Anda bagaimana?


Teres Tengah Berubah Wajah Dalam Sentuhan Seni Bina Dalaman

Kediaman jenis teres tengah dengan keluasan 1900 kaki persegi ni tiada siapa akan menyangka perubahan dalamannya yang cukup luas biasa. Sebagai mana yang kita tahu reka bentuk rumah teres tengah ada seperti kebiasaan, tiada yang luar biasa. Kali ini Pereka mengubah suai teres tengah yang berubah wajah dalam sentuhan seni bina dalaman.

Pereka dalaman rumah ini bijak menguasai ruang dan pelan lantai sempurna untuk kediaman yang lebih baik dan selesa serta praktikal untuk setiap sudut dalam ruang rumah ini. Oleh itu, aras bawah menjadi ruang tamu dan bilik tidur. Peralihan antara lantai cuba menyatukan dan menyediakan hubungan antara ruang peribadi dan sosial rumah.

Hasil kontras antara bilik tidur tertutup dan ruang tamu adalah “dek bumbung” yang dibina dengan konsep terbuka bagi aliran udara telus dalam kediaman ini tanpa halang. Keistimewaan kediaman ini ia mempunyai sudut serta ruang yang praktikal untuk pemilik. Simbahan putih jadi pilihan untuk kediaman ini, biarkan ruang berbicara dengan gaya yang tersendiri.

Jika melihat konsep yang diketengahkan pereka ini adalah konsep terbuka dan persendirian dalam gaya tersendiri. Bagi yang memiliki kediaman jenis lot tengah seperti ini mungkin boleh jadikan inspirasi kediaman anda sebegini.

Kemasan bahan asas dipilih dengan sekatan, supaya tidak menonjolkan mana-mana bahagian keseluruhannya. Tujuannya adalah untuk mencipta ruang tenang yang ditakrifkan semata-mata mengikut kelantangan, kedalaman dan cahaya. Menarik kan!

Kredit: Arkitek: Fabian Tan Architect
Gambar: Eoffel Chong

Pernah tak anda perhatikan atau terlihat rakan-rakan anda berkongsi foto katil mereka di laman media sosial? Jika pernah, pasti ada seorang atau dua rakan anda dilihat ada memiliki rangka katil model LEIRVIK keluaran jenama IKEA ini. Betul tak?

Jadi, memang tidak syak lagi lah rangka katil keluaran jenama kelengkapan rumah antarabangsa ini sememangnya antara model rangka katil yang popular di Malaysia.

Mesti ada yang ingin mengetahui mengapa model LEIRVIK ini telah menjadi sebuah model rangka katil yang popular.

Menurut sumber yang telah IMPIANA dapatkan daripada salah seorang pekerja di IKEA Damansara memaklumkan hal tersebut berlaku oleh kerana LEIRVIK memiliki keunikan serta reka bentuk yang menarik.

Tambahnya lagi, model rangka katil yang direka oleh Carina Bengs seorang pereka perabot IKEA dari Sweden ini juga antara produk jualan terlaris di gedung jualan kelengkapan rumah, IKEA Malaysia.

Setelah LEIRVIK ini mula dipasarkan di Malaysia sekitar tahun 2009, sudah lebih 13 tahun model rangka katil ini berada di pasaran malah sehingga kini ia masih mendapat permintaan daripada pembeli. Lantas dengan kejayaan ini telah meletakkan ia sebagai model rangka katil yang popular di Malaysia.

Sekiranya anda mahu mendapatkan rangka katil LEIRVIK ini, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia Website

Tidak dinafikan, ada segelintir pemilik rumah tidak menghantar permohonan pelan pembangunan daripada Pihak Berkuasa Tempatan (PBT) bagi mendapatkan kelulusan sebelum melakukan pengubahsuaian baru di kediaman.

Tindakan sedemikian nyata akan memberi kesan buruk kepada pemilik rumah sekiranya memilih jalan pintas melakukan pengubahsuaian rumah tanpa mengikut syarat kelulusan yang ditetapkan oleh pihak kerajaan.

Jadi, dalam episod Tour Impiana Sembang Dekor bersama Bank Islam kali ini telah mengupas dan membincangkan topik ‘Berputih Mata Bila Rumah Kena Roboh, Nak Salahkan Siapa?’ bersama penonton.

Menerusi perkongsian bersama tetamu jemputan, pereka dalaman Encik Mohd Nizar Manaf menegaskan ada beberapa langkah serta perancangan yang perlu dilakukan oleh pemilik rumah sebelum memulakan pengubahusaian rumah.

“Apa yang saya boleh cakap fasal rumah kena roboh ni adalah kerana pemilik rumah tidak mendapat kelulusan daripada Pihak Berkuasa Tempatan (PBT).

“Mungkin ada sesetengah pemilik rumah yang terlalu ghairah untuk melakukan sesuatu pengubahsuaian baru sehingga terlupa ada beberapa langkah penting yang perlu diambil,” katanya.

Menurut Encik Nizar, langkah pertama yang perlu dilakukan oleh pemilik rumah adalah untuk mendapatkan kelulusan pelan pembangunan daripada PBT di pejabat majlis daerah sebelum memulakan pengubahsuaian kediaman.

“Pemilik rumah kena dapatkan pelan pembangunan untuk rumah mereka dan permohonan tersebut perlu dihantar kepada PBT di pejabat majlis daerah mengikut lokasi kawasan rumah masing-masing,” jelasnya.

Katanya lagi, pemilik rumah juga kini boleh mendapatkan bantuan dan khidmat daripada arkitek yang bertauliah sekiranya mahu mendapatkan kelulusan PBT sebelum melakukan pengubahusaian rumah.

“Sekarang kita sudah ada ‘one stop centre’ yang mana anda boleh menghantar permohonan kepada arkitek yang bertauliah, dapatkan khidmat mereka.

“Mereka akan bantu supaya permohonan pengubahsuaian rumah dapat diluluskan oleh PBT,” katanya lagi.

Jadi, adakah wajar rumah yang telah diubahsuai tanpa mendapatkan kelulusan PBT ini dirobohkan oleh pihak berkuasa? Ketahui jawapannya dengan menonton episod penuh Tour Impiana Sembang Dekor bersama Bank Islam dibawah;

Jangan lepaskan peluang merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Solat itu adalah suatu kewajiban bagi yang beragama Islam. Solat itu tidak boleh dilakukan bila ada masa tapi perlu dilakukan setiap masa dan setiap kali masuk waktunya, lebih bagus jika tepat pada waktunya. Bahkan, ada juga yang solat tidak kira tempat kerana mereka ingin solat tepat pada waktunya. Pada hari ini, saya bukan hendak cakap tentang solat tetapi tentang ruangan solat dalam rumah anda itu, pun boleh jadi ruangan yang khas untuk tempat solat. Tidak tahu bagaimana hendak cari tempat ruangan tersebut dan bagaimana hendak membuat sendiri tempat solat di rumah? Meh sini saya ajarkan.

Pertama sekali, anda mesti pandai dan tepat dalam memilih lokasinya. Pastikan lokasi yang dipilih tersebut, adalah betul dan tepat. Maksud saya apabila betul dan tepat itu, adalah anda seharusnya memilih lokasi yang menghadap kiblat. Itu perkara penting, anda kena tahu dimanakah kiblat rumah anda. Kemudian, pastikan lokasi tersebut bersih dari najis dan juga tiada gangguan bunyi bising.       Ini kerana, kadang-kadang bunyi bising itu akan membuatkan kita tidak khusyuk untuk solat. Dan yang terakhir adalah lokasi tersebut tidak menghalang mana-mana laluan dalam rumah.

Yang kedua adalah, saiz ruang solat tersebut. Ramai di antara kita terlalu mengambil berat tentang keluasan ruang solat yang wajib disediakan. Jangan risau, Islam itu mudah. Tiada syarat yang ditetapkan untuk tempat solat, cuma cukup untuk anda rasa selesa semasa beribadat. Sekiranya anda tidak mempunyai bilik lain di dalam rumah, seperti ruang tamu, gunakan sahaja pembahagi atau penghadang untuk mengasingkan kawasan dengan ruang solat.

Kita teruskan dengan meletakkan karpet yang tebal dan selesa. Permaidani atau karpet yang selesa dan tebal adalah salah satu bahan terpenting yang mesti diperoleh untuk ruang solat ini. Karpet yang tebal dapat membantu anda berasa selesa ketika mengerjakan solat, terutamanya semasa sujud, sama ada anda ingin menunaikan solat berjemaah atau sunat.

Dan yang terakhir adalah, pengaliran udara dan pencahayan yang baik. Peredaran udara yang baik diperlukan untuk proses solat dilakukan dengan selesa. Jika anda ingin menambah keselesaan dan mempunyai bajet yang lebih besar, anda juga boleh menggunakan penapis udara untuk meningkatkan pergerakan udara di surau ini. Perkara yang sama boleh dikatakan mengenai pencahayaan yang baik. Pertimbangkan ini, ruang solat yang gelap dan suram bukan sahaja menyukarkan untuk beribadat, tetapi juga memupuk perasaan takut! Hasilnya, pastikan lampu yang sesuai dipasang di surau kecil rumah anda ini.

Jadi, dengan tipt-tip ini, anda sudah pun boleh mencipta ruangan solat anda sendiri di rumah. Bila ada ruangan solat sendiri, baru lah boleh solat bersama-sama dengan ahli keluarga. Haa gituu. Apa-apa pun, semoga maju jaya dalam membina surau kecil ini di rumah anda.


Cara Murah Dan Mudah Susun Bilik Anak Yang Bersekolah

Anak-anak dah masuk sekolah? Confirm macam-macam keperluan yang perlu kita sediakan. Tapi adakala kalau semua dihimpunkan di sebuah bilik memang sendat , padat dan sesak jadinya. Bagaimana boleh kita atasi masalah ini? Inilah dia yang dikatakan isu di ruang sempit.

Ruang kompak selalunya pereka memberi idea bagaimana semua keperluan si anak dimuatkan dengan kreatif dalam sebuah ruang. Apa lagi jika mereka berkongsi ruang yang ada. Keselesaan juga sangat penting. Sebab tulah ada yang malas buat kerja sekolah atau payah nak faham apa yang dibaca kerana faktor sekeliling yang mengganggu. Rimas.

Pilihan warna terang dan ceria – Galakan dan dorongan si manja perlu ada. Semangat untuk mereka belajar perlu dirangsangkan dengan pilihan warna ceria bagi ruang kamar dan juga ruang belajar mereka. Gantungkan hasil lukisan atau hasil exam mereka yang cemerlang sebagai galakan dan semangat untuk mereka terus maju.Ia juga boleh menjadi hiasan. Cuma pilih satu dindng sahaja agar nampak tersusun. Bukan serata kamar.

Perabot dwi fungsi – Cuba cari perabot dwi fungsi yang boleh mereka laras sebagai memenuhi aktiviti di dalam sebuah kamar. Misalnya meja lipat yang boleh disimpan secara vertical, kerusi dan pelbagai lagi untuk mereka sama-sama pelajar dan menyiapkan home work.Jadi ruang tetap kemas meski pun mereka perlu bergotong royong mengeluar dan menyimpan segala perabot dan kelengkapan yang ada.

Penstoran bijak dan kreatif- Ini  sangat penting. Maklumlah sekolah dan keperluannya sangat banyak. Selain daripada kabinet terbuka, pra-para juga sangat penting dalam menempatkan bahan bacaan mereka. Jika anda rasa ruang kamar agak sendat dan memberi kepayahan bagi mereka mencari barang, kabinet terbuka juga sesuai untuk memudahkan anak-anak menyimpan beg, buku, pakaian dan lain-lain.

Kitaran udara segar- Habuk dah tentu akan terkupul. Setiaphujung minggu, pastikan mereka buka jendela, suruh anak-anak ini sendiri lap habuk di bilik mereka dengan bulu ayam. Buka kipas dan mugkin jika ada yang alah pada habuk dapatkan penyegar udara yang kini semakin popular di kalangan tuan rumah.

Tag semua barang- Jangan lupa tag semua barang dan ruang menyimpan. Nanti bergaduh pula sesama adik beradik. Berebut tempat menyimpan barang-barang yang diperlukan. Lebih memburukkan keadaan lupa di mana mereka simpan sampai satu rumah terpaksa di selongkar.

Beliau memilih tema scandinavian serta menyukai susun atur perabot yang nampak minimalist. Menurut pemilik Duplex Condominium ini, rumah ini pada asalnya merupakan rumah pertama yang dibelinya di tengah-tengah kota metropolitan Kuala Lumpur iaitu di Jalan Ampang. Ia berkeluasan 1900 kaki persegi dan dilengkapi 3 bilik tidur +1 bilik air bersambung dan bilik powder.

Penulis amat menyukai susun atur perabotnya yang simple dan tidak serabut serta amat serasi dengan ciri-ciri scandinavia yang mementingkan kesederhanaan dalam hiasan rumah. Walaupun mempunyai bukaan tingkap yang besar, tetapi penggunaan

Pada masa yang sama pilihan warna putih akan mengoptimumkan lagi cahaya didalam rumah walaupun kediaman ini mempunyai full glass facade bersaiz besar.

Kalau tanya penulis, memang sangat setuju dan suka dengan dekor yang ditampilkan. Simple tetapi nampak mewah.

Ikuti susunan kompilasi gambar yang telah disediakan untuk tatapan pembaca lain agar menjadi inspirasi kita bersama.

Sudah banyak IMPIANA paparkan konsep dekorasi berpaksikan Scandinavian. Umum tahu konsep ini menekankan penggunaan perabot yang ringkas, mudah dan minimalis. Tetapi tahukah anda apakah gaya tulin dekorasi Scandinavian ini?

Scandinavian Style menurut penjelasan Kerryn Harper dalam penulisan bukunya yang bertajuk Home Style (Choose and create the look that’s right for you and you home) menyatakan bahawa ianya merujuk kepada wilayah yang terletak di hemisfera utara diantara negara Norway serta Sweden.  Wilayah ini kekurangan sumber cahaya semulajadi iaitu dari matahari di sebelah siang terutamanya pada musim sejuk berikutan lokasi muka buminya yang bergunung-ganang dan dilitupi salji.

Oleh itu, untuk memastikan dalaman rumah mendapat cahaya yang sepatutnya, mereka akan mengecat setiap dinding dengan warna putih serta pada masa yang sama, material utama untuk kediaman di sini banyak menggunakan bahan berunsurkan kayu sebagai sokongan kepada elemen semulajadi.

Selain itu, warna kayu itu sendiri berupaya untuk menerangi serta membiaskan cahaya dengan efisien di dalam kediaman apabila terkena cahaya dari luar atau sinaran lampu elektrik. Disamping itu juga, ada juga  dinding kediaman yang ditekap dengan kayu panel untuk mendapatkan impak pencahayaan ekstra dari biasan cahaya

1) Kesesuaian Konsep Skandinavia Mengikut Personaliti

Konsep ini sesuai jika anda:

-Menyukai sesuatu yang moden tetapi tidak terlalu traditional serta suka kepada susunan yang teratur

– Suka warna cerah serta penambahan cahaya

-Ingin nampak elegan

-Suka kepada elemen semulajadi seperti perabot dan lantai kayu

Skandinavia Tidak Sesuai Jika anda:

– Menyukai kepelbagaian warna dalam kediaman

-Tidak suka kepada material kayu yang tidak berapa baik dalam menyerap bunyi tapak kaki

2) Ciri-ciri konsep Skandinavia

a) dinding putih atau warna lembut

b) Banyak menggunakan material berasaskan kayu seperti dari pokok Birch dan Pine seperti kerusi, kemasan lantai, meja makan dan sebagainya.

c) Tingkap memanjang untuk memaksimumkan kemasukan cahaya

d) Konsep susun atur rumah yang terbuka

Memang jarang-jarang kita dapat lihat dekorasi hiasan dalaman rumah yang bertemakan gaya ala-ala New York City diketengahkan dan menjadi pilihan ramai. Meski pun begitu, konsep seperti ini tetap memiliki kelebihan serta keunikan yang tersendiri.

Bagi anda yang inginkan dekorasi hiasan dalaman rumah yang tampak lebih bergaya serta moden urban, mungkin konsep seperti ini boleh dijadikan sebagai pilihan anda.

Namun begitu, dekorasi hiasan dalaman yang berkonsepkan gaya ala-ala New York City ini lebih sesuai bagi anda yang memiliki jenis kediaman seperti apartment dan kondominium.

Selain itu, konsep seperti sememangnya amat sesuai digayakan dan dijadikan sebagai pilihan oleh golongan generasi muda khususnya. Bukan sahaja sesuai dan seiring dengan usia, ia juga merupakan pilihan konsep yang paling tepat untuk golongan muda.

Lihat sahaja pada perkongsian foto yang tertera, dengan menggunakan tona warna yang gelap dan kontra hasilnya dekorasi hiasan dalaman rumah tampak lebih elegan serta menawan.

Sumber: Facebook Kakidek


Yeast Dan Gula, Buat Perangkap Siput Perosak Tanaman Malam Hari

Pagi hari ke kebun nak siram pokok, sekali tengok anak pokok tinggal batang nye sahaja. Sayur-sayur berdaun berubang-lubang. Cari serangga perosak, puas dibelek-belek tak jumpa. Kesan kehadiran sahaja yang ditinggalkan. Kebiasaanya serangga perosak yang aktif di waktu malam adalah siput. Yang paling sukar dikesan adalah siput trumpet kerana ia akan duduk di dalam tanah diwaktu siang.

Selain menggunakan semburan pemusnah, ada cara semulajadi dan organik untuk menyelesiakan maslah siput persoak tanaman di kebun.

1 cawan air
1 sudu gulua
1/2 yeast

1. Campurkan semua bahan dan letakkan di dalam caran plastik pakai buang
2. Tanam cawan berisi air yeast tadi di dalam tanah berhampiran tanaman yang sering diserang. Pastikan mulut cawan sama aras dengan medium tanaman untuk memudahkan siput masuk ke dalam perangkap

Vakum ibarat salah satu kelengkapan yang menjadi keperluan di zaman moden dan serba padat kini. Ia bukan sahaja mumudahkan tugasan mengemas malah segalanya dapat dilakukan dengan cepat dan menjimatkan tenaga anda.

Banyak kebaikkan vakum ini sebenarnya. Namun, anda perlu tahu juga keburukkannya kerana ia memberi impak yang besar kepada kehidupan dan tugasan anda. Antara keburukkannya ialah:

1. Vakum membebaskan bakteria dan habuk ke udara
Satu kajian yang diterbitkan dalam jurnal Environmental Science & Technology menguji 21 vakum yang berbeza-beza mengikut jenama, harga dan usia mendapati bahawa setiap satu mengeluarkan habuk, bakteria ke udara. Lebih berusia atau lama sebuah vakum, lebih banyak bakteria yang dibebaskan

Untuk mengatasi masalah ini, pastikan anda menggunakan vakum yang dilengkapi penapis high-efficiency particulate air (HEPA) filter dan cuci setiap kali selesai digunakan. Berikut 2 jenis vakum harga berpatutan yang dilengkapi HEPA

2. Vakum berat dan makan ruang untuk simpan
Walupun menggunakan upright vacuum, ia tetap memerlukan ruang khas untuk simpanan. Tambahan, ianya antara kelengkapan yang agak berat. Cuba bayangkan, anda perlu mengangkat vakum ke bahagian atas kediaman. Akhirnya, penyapu juga menjadi pilihan

3. Bil elektrik meningkat
Penggunaan vakum yang mempunyai kuasa sedutan yang tinggi atau heavy duty lebih kuat menggunakan tanaga elektrik beroperasi. Sebaiknya, gunakan vakum untuk tujuan-tujuan atau waktu tertentu sahaja. Tambahan, periksa berapa bintang yang diberikan oleh Suruhan Jaya Tenaga dan cop sirim pada produk tersebut. Sekurang-kurangnya anda memerlukan 3 binatang dan ke atas untuk kategori produk energy efficient

4. Akses ruang yang terhad
Anda tidak boleh melakukan tugas-tugas membersih kediaman 100% dengan hanya menggunakana vakum. Ada ruang dan bahagian terutamanya yang sempit dan mempunyai halangan yang tidak dapat ditempuh. Jadi perlu ingat, vakum yang anda beli tu hanya sesuai untuk ruang tanpa halangan sahaja

5. Susah cari barang ganti
Vakum yang anda beli bila tiba masa rosak ware and tear ada bahagian yang perlu diganti. paling tidak, beg sampah atau penapis habuk. Tidak semua produk ada mengeluarkan gantian bagi bahagian yang rosak. Kalau ada pun sangat terhad dan tertentu sahaja

Secara ringkasnya, anda perlu ukur dan pastikan saiz sebenar ruang yang terbabit. Setelah anda yakin dengan ukuran yang diperoleh, bentangkan tikar getah sehingga memenuhi runag. Dan untuk mengasingkan bahagian lebihan tikar, gunakan pisau tajam dengan bantuan pembaris besi sebagai panduan agar tidak senget benget. Dibawah ini adalah penerangan terperinci tentang langkah-langkah memotong tikar getah dengan mudah. Selamat Mencuba!

LANGKAH 1
Pertama sekali, lengkapkan diri anda dengan peralatan keselamatan yang sewajarnya. Oleh kerana anda akan menggunakan pisau yang tajam, sepasang sarung tangan kerja untuk perlindungan adalah satu kemestian. Bagi mengelakkan kecederaan, elakkan mengendali pisau jika tidak memakai sarung tangan.

LANGKAH 2
Kemudian, pilih permukaan sesuai untuk proses memotong. Kemungkinan risiko untuk pisau yang tajam memotong menembusi tikar getah dan mencalarkan lantai adalah besar jadi pastikan anda meletakkan lapisan kadbod atau papan lapis sebagai alas.

LANGKAH 3
Ukur keluasan ruang dan pastikan anda tidak lupa ; lebih mudah jika anda catitkan pada kertas. Anda boleh dapatkan saiz setiap gulung tikar getah pada penjual sebelum membeli jumlah yang sesuai dengan saiz ruang anda.

LANGKAH 4
Tandakan dimensi pada tikar bagi memudahkan anda untuk memotong ukuran tepat dengan bantuan garisan yang telah dilukis. Panduan visual seperti ini juga membolehkan anda mempercepatkan kerja dan memastikan proses pemotongan tidak tersasar.

LANGKAH 5
Hamparkan tikar pada kawasan lapang dan rata. Pastikan tikar lurus dan rata serta tiada kedut sebelum memulakan proses pemotongan.

LANGKAH 6
Letakkan pembaris besi pada sebelah garisan yang telah dibuat tadi. Pastikan anda masih boleh nampak garisan tersebut. Keluarkan pisau dan potong mengikut garisan. Pembaris besi akan bertindak sebagai panduan agar pisau tidak terkeluar dari ‘landasan’.

LANGKAH 7
Bergantung pada ketebalan tikar getah, mungkin anda perlu memotong pada garisan yang sama berulang kali. Berhati-hati ketika membuat potongan kedua atau keiga agar tidak tersalah dan terkeluar dari garisan.

Tip: celupkan hujung mata pisau dalam air sabun untuk memudahkannya meluncur diatas tikar getah.

LANGKAH 8
Seterusnya, setelah berjaya memotong tikar tersebut anda hanya perlu kemaskan penjurunya. Tikar getah juga mudah dibentuk, jadi tiada masalah jika ada bahagian yang melengkung atau sebagainya. Pastikan juga tangan anda mudah dikawal dan stabil ketika memotong. Dan apabila ukuran yang diambil tepat, dan dipotong dengan sempurna, tikar getah akan kelihatan kemas dan rapi tanpa gelembung udara yang menjengkelkan.

LANGKAH 9
Akhir sekali, jangan lupa untuk membersihkan semula kawasan kerja. Sapu dan buang semua lebihan tikar getah yang dipotong kerana apabila dibiarkan merata-rata, ia boleh mendatangkan bahaya pada anak kecil atau haiwan peliharaan anda. Periksa kawasan terlibat dengan teliti apabila sudah selesai melakukan kerja.

Elak Letak Mesin Basuh Rapat Dengan Dinding, Nanti Cepat Rosak. Ramai suka rapatkan posisi mesin basuh terus ke dinding. Betul tak? Ia bagi tujuan menjimatkan dan memanfaatkan ruang sepenuhnya. Namun, harus anda ketahui bahawa tindakkan tersebut adalah tidak sesuai dan hanya akan memudaratkan kondisi mesin basuh

Ini bermakna, tidak kira bahagian belakang atau sisi mesin basuh perlu ada ruang untuk pengudaraan. Sebaiknya, sediakan ruang lega antara mesin basuh dan dinding atau apa-apa sahaja elemen bersebelahan dengannya lebih kurang 5 cm

Ia bertujuan memberi ruang pengudaraan bagi mengelak wujudnya kelembapan di dalam ruang badan mesin basuh. Jika bahagian dalam badan mesin basuh mengalami kelembapan, ia akan menyebabkan komponen yang tak kalis air akan mudah berkarat dan rosak

Selain itu juga, ia mengelak mesin basuh dari cepat panas akibat penggunaan motor yang lama. Tambahan, ruang lega yang tersedia menjadi sempadanan menyerap gegaran ketika mesin beroperasi. Jadi gegaran tersebut tidak terkena pada bahagian dinding atau komponen bersebelahan


Buat Baja Organik Terbaik Untuk Tanaman Dari Nasi Basi

Nasi basi sering menjadi limbah terbuang begitu saja. Biasanya nasi basi ini dibuang ke tempat sampah atau diberikan sebagai bahan makanan ternak. Padahal nasi basi boleh dijadikan bahan bioaktivator, unsur pembuatan baja kompos atau lebih mudah dikenali dengan panggilan MOL (micro organisme local).

Selama ini biasanya cairan yang digunakan untuk pembuatan baja kompos adalah daripada bahan kimia. Tidak banyak yang mengetahui bahawa nasi basi boleh menjadi pengganti bahan tersebut. Secara tidak langsung anda berupaya menghasilkan baja organik.

Nasi basi yang sudah menjadi cairan ini jauh lebih bagus dalam mempercepat proses pembusukan sampah. MOL mengandung mikro organisme yang terdiri dari bahan-bahan alami yang ada di sekitar, mudah didapat tanpa harus mengeluarkan wang banyak.

Langkah atau kaedah menghasilkan baja dari nasi basi boleh di lihat didalam video yang disediakan

Sekarang ni, kalau pergi ke rumah-rumah mereka yang ada kitchen garden atau edible garden, pokok lemon antara yang wajib ada. Tapi kebanyakan lemon yang di tanam di Malaysia buah nya tak macam yang jual di pasaraya.

Terdapat banyak jenis lemon yang ditanam di Malaysia antaranya Lemon belian, Lemon telur buaya dan pelbagai lagi. Yang nama lemon telur buaya tu sebab bentuknya yang lonjong dan besar. Ada juga yang nama nya lemon, tapi tidak berwarna kuning macam yang dijual di pasaraya.

Bukan nya susah pun tanaman lemon di Malaysia. Cara dan kaedah tanaman nya sama macam pokok-pokok sitrus yang lain seperti limau nipis, limau kasturi dan sebagainya.
Tapi, pokok lemon biasanya kedekut sikit untuk keluarkanbuah yang banyak. Jadi, untuk galakkan pokok lemon anda menghasilkan buah yang optimum, Boleh cuba guna semburan foliar yang dihasilkan sendiri menggunakan redbull.

Bahan-bahan:
1 Tin Redbull
1Tbsp Ajinomoto
1Tbsp Belacan
10Tbsp MOL buah
20 liter Air tanpa klorin

Cara-cara:
1. Campurkan semua bahan dan di kacau rata
2. Tanpa perlu diperam, masukkan air bancuhan ke dalam botol penyembur
3. Sembur pada keseluruhan permukaan daun sebulan sekali. Kalau sudah nampak bunga keluar, tak perlu sembur lagi. Semburan hanya perlu di lakukan setiap kali selesai musim berbuah.

.

Kulit kayu manis mempunyai aroma yang menarik. Setiap kali masakan mahupun ketika membakar kuih atau kek, aroma kayu manis terhasil membuatkan anda tidak sabar untuk makan kan? Namun herba kering yang mempunyai pelbagai kegunaan ini juga boleh dijadikan sebagai terapi di kebun anda. Apa yang boleh kayu manis bantu anda di kebun?

1. Mencegah semut

Sebenarnya menurut Reference.com, serbuk kayu manis berupaya membunuh semut. Hal ini berlaku disebabkan oleh partikel serbuk kayu manis yang amat halus mudah disedut dari rongga pernafasan semut hingga menyebabkan ia mengalami kegagagalan untuk bernafas. Disamping itu juga, aroma kayu manis yang terlalu kuat menjejaskan deria bau semut untuk mencari sumber makanan. Berbanding anda gunakan serbuk kimia lain untuk mencegah semut, serbuk kayu manis 100% selamat jika terkena pada haiwan peliharaan atau si cilik anda.

2. Daya tahan kulat

Jika medium tanaman atau tanah anda diserang kulat, Pencegahan paling mudah adalah dengan menggunakan serbuk kayu manis. Taburkan pada bahagian yang kelihatan menjadi habitat kulat. Ia mampu membunuhnya.

3. Lindungi benih dari penyakit

Kebolehan anti-kulat yang diberikan oleh kayu manis menjadikannya sebagai bahan terbaik untuk melindungi biji benih dari rosak dan mereput. Sebelum semai, pastikan anda gaulkan sedikit serbuk kayu manis bersama biji benih di dalam bekas.

4. Hormon penggalak akar

Selain belacan, bahan dapur lain yang berupaya menjadi hormon penggalak akar adalah serbuk kayu manis. Selepas kenal pasti keratan batang yang sesuai, celupkan hujung keratan ke dalam serbuk kayu manis.

5. Mempercepatkan pemulihan tanaman

Kesan cedara akibat aktiviti seperti penyelenggaraan yang salah atau sebagainya akan mendedahkan tanaman kepada pelbagai ancaman penyakit. Oleh itu luka atau kecederaan tersebut harus dipulihkan dengan kadar segera. Terapi terbaik dan mudah adalah dengan menggunakan serbuk kayu manis. Taburkan sedikit serbuk kulit kayu manis pada bahagian yang luka. Ia mampu mempercepatkan kadar baikpulih tanaman yang cedera dan secara tidak langsung terhindar dari sebarang ancaman penyakit.

6. Elak kehadiran nyamuk di kebun/laman

Cuba taburkan sedikit serbuk kayu manis di sekitar tanaman anda. Aromanya yang kuat tidak digemari oleh serangga terutamanya nyamuk. Oleh itu, anda boleh menikmati keindahan malam sambil bersantai di laman dengan tenang.

Kobis (Brassica oleraceae var capitata) adalah sejenis tanaman daripada famili Brassicaceae yang sangat popular ditanam di Cameron Highlands. Terdapat tiga jenis kobis dalam negara, iaitu kobis bulat, kobis panjang dan kobis bunga. Antaranya, kobis bulat merupakan sayuran yang popular sekali dengan penggunaan mendekati 200,000 tan pada tahun 2007 yang mana 68% daripadanya terdiri untuk kegunaan rumahtangga. Kobis adalah sangat sesuai di tanam di kawasan beriklim sederhana,namun begitu terdapat juga varieti kobis yang boleh ditanam di tanah rendah yang lebih tinggi suhunya iaitu KK cross, U.S.Tropical,Ei Yu dan Autumn Queen.

Siapa kata di bandar tidak boleh menanam? Pada masa kini, terdapat pelbagai kaedah yang boleh dipraktikkan untuk penduduk bandar bertani di kawasan rumah mereka. Cara yang paling praktikal ialah menanam di dalam pasu tanaman, polibeg atau bekas-bekas yang sesuai. Cara ini cukup sesuai bagi mereka yang kurang ruang dan laman sempit terutamanya kawasan perumahan. Paling penting keinginan dan kesungguhan untuk membekalkan sendiri sumber vitamin dan mineral dalam makanan sehari-hari terutamanya daripada sayur-sayuran.

Menyemai

Semai benih bunga kobis dalam cawan plastik terlebih dahulu. Gunakan tanah pasu (potting soil) untuk tujuan penyemaian. Ambil cawan plastik yang bersih dan pastikan lubang saliran telah disediakan terlebih dahulu. Masukkan tanah pasu ke dalam cawan. Buat lubang di tengah-tengah medium dengan menggunakan jari kelingking dan masukkan biji benih kemudian disiram. Simpan cawan plastik yang telah disemai biji benih kobis di kawasan teduh tetapi masih terkena haba matahari.

Menyediakan tanah campuran (medium tanaman)

Untuk penyediaan medium tanaman yang ideal, anda memerlukan bahan-bahan seperti berikut:

2 bahagian peat moss atau coco peat
1 bahagian vermiculite atau pasir kasar/halus
1 bahagian kompos

Gaul hingga sebati ketiga-tiga bahan dan ia sedia untuk digunakan. Anda juga boleh menggunakan media campuran dengan nisbah 2:1:1 iaitu 2 bahagian tanah loam, 1 bahagian kompos dan 1 bahagian pasir sungai. Gaul media tersebut dan selesai.

Mengalih anak pokok kobis pada pasu tanaman

Apabila benih anda bercambah dan berusia kira-kira 2 minggu. Anda boleh mengalihkan anak pokok ini pada pasu . Siram anak benih kobis terlebih dahulu. Buat lubang ditengah polibeg kira-kira 2 inci atau 3 inci. Keluarkan anak pokok kobis dari bekas semaian dan tanam semula di dalam lubang yang telah disediakan.

Selesai proses pemindahan anak pokok, siram air secukupnya dan letakkan pasu ditempat teduh selama 1 minggu. Dalam tempoh peralihan, pastikan anak pokok ini tidak terkena sinaran matahari terik serta media sentiasa lembap agar akar baharu cepat keluar.

Selepas 1 minggu alihkan pasu ke tempat terkena cahaya matahari selama 6 jam secara berperingkat-peringkat bermula dengan satu jam.

Pembajaan

Pemberian baja boleh dilakukan selepas 3 minggu anak pokok kobis dialihkan ke dalam pasu. Gunakan 1 sudu makan baja NPK dan letakkan di sekeliling pokok. Anda juga boleh menaburkan serbuk telur ayam yang dikisar dan kulit pisang yang dipotong kecil-kecil sebagai baja organik. Selain itu juga boleh menyiram dengan larutan serum EM1, baja cecair ikan dan kompos teh secara berselang seli.

Menuai hasil


4 Petua Ringkas Untuk Kediaman Kekal Bersih

Kebersihan sesebuah kediaman tidak sepatutnya dipandang remeh. Ini kerana, terdapat pelbagai aspek yang dipengaruhi oleh tahap kebersihan rumah. Ia juga secara tidak langsung dapat mencerminkan identiti pemilik dengan mempamerkan kekemasan dan kebersihan kediaman mereka.

Seseorang yang tidak menitikberatkan tentang kebersihan kediaman sudah tentunya akan dipandang sebagai seorang yang pemalas atau pengotor. Jadi, buatlah pilihan yang bijak dan elakkan daripada tergolong dalam kelompok pemilik yang tidak mementingkan aspek kebersihan kediaman.

Kali ini IMPIANA kongsikan 4 petua yang mudah dibuat untuk kediaman sentiasa dalam keadaan bersih dan segar.

1. Buang habuk melekat pada perabot
Bahan-Bahan:
1 penutup pelembut fabrik
10 cawan air

Caranya mudah. Bancuh kedua bahan ini hingga sebati kemudian lapkan pada semua perabot kesayangan anda.
Cara ini buat perabot tidak mudah lekat habuk malah rumah juga berbau lebih harum.

2. Kilatkan Lantai Rumah
Lantai melekit memang buat rasa tak selesa lebih-lebih lagi apabila selepas proses memasak selesai. Jangan buang masa sebaliknya cuba cara ini sekarang.
Bahan-Bahan:
1 penutup pencuci lantai
Cuka
Air panas

Mulakan dengan menyapu sampah terlebih dahulu hingga sampah dan habuk dibersihkan. Satukan kesemua bahan di atas dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba!

3. Wangikan Ruang Kediaman
Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.
Bahan-Bahan:
1 penutup pelembut fabrik
Cuka

Senang sahaja iaitu dgn mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir & kesemua perabot berfabrik disembur dgn padu. Baunya tahan lebih lama. Paling penting wangi!

4. Segarkan Bilik Air
Bahan-Bahan:
1 sudu kecil teh soda bikarbonat
1 sudu teh cuka
1 cawan air

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.

Pastikan pelan lantai anda cukup untuk ruang kabinet yang dirancang. Adakala kita terlalu bercita-cita tinggi sehingga, angan-angan melebihi realiti. Senaraikan apa yang anda perlu dari sebuah dapur. Bukan yang anda mahu. Ini termasuklah ruang untuk dapur basah dan dapur kering.

Di sesetengah pelan lantai, ruang mencuci juga sebahagian daripada dapur basah. Jadi saliran air masuk dan keluar perlu anda tahu. Begitu juga jika membuat pengubah suaian. Jangan alpa mengenai aliran udara  masuk dan keluar kerana ia merupakan faktor keselamatan yang sangat penting. Malah anda yang kidal juga perlu memberi tahu pereka agar lokasi memasak anda tidak menjadikan anda kekok di dapur.

Benar bila bercakap soal dapur, siapa yang tidak mahu sebuah dapur yang mewah dan cantik. Di bina dengan material paling unggul. Namun kita perlu berpijak di bumi nyata. Tidak salah kita memilih material yang kurang mahal tetapi nampak cantik dan serasi pula dengan konsep kediaman. Cuma, jangan malas bertanya kepada kontraktor anda kelebihan dan kelemahan material yang anda pilih.

Jadi dengan ini memudahkan anda untuk menjaga material tersebut sebaik mungkin. Malah jika bijak menjaga ia bukan sahaja tahan lama malah kekal cantik. Biar pun anda memiliki kemasan atau material dapur yang bagus, namun itu tidak bermakna anda bebas mengabaikan dapur anda. Jika permukaan dapur anda sudah kusam, tidak mengapa jika anda menghabiskan masa sekitar dua hari hanya untuk mencanai permukaannya agar kembali bersinar.

Bila mereka bentuk sebuah kabinet , kita boleh merancang rekaan kabinet yang kita mahu. Apakah perkakas dapur yang banyak dalam koleksi. Adakah periuk besar atau koleksi set teh mahu pun spatula yang banyak. Jadi anda boleh menempatkan segala perkakas ini dengan kemas dan tersusun rapi.

Ada kabinet dapur yang direka sehingga aras 7’ tinggi sahaja , tetapi ada juga tuan rumah yang mahu kabinetnya tinggi sampai mencecah aras siling. Jadi ia lebih kemas menutupi keseluruhan dinding. Malah kini pereka juga berkongsi idea dengan rekaan dapur terselindung terutama di kediaman ruang terhad. Dapur dilengkapkan dengan pintu berpangsi dan boleh ditutup jika tidak digunakan. Jadi ruang yang sempit ini nampak cantik, kemas dan tidak mengganggu aktiviti lain.

Kita acap kali mengimpikan sebuah dapur yang sempurna, sama seperti di dalam iklan. Namun realitinya kita terpaksa berhadapan dengan ruang yang ada  di kediaman sendiri dan fitrah diri kita sendiri. Ragam kita apabila di sebuah dapur. Gerak kerja kita dan bagaimana boleh kita memanipulasi sebuah dapur.

Ada di antara kita lebih senang memasak sahaja di dapur dan mempunyai kamar membasuh sendiri  atau pun ruang membasuh. Ada juga yang suka menggabung  semua aktiviti  yang memasak, menggosok baju dan membasuh  baju di ruang dapur.  Jadi anda perlu tahu bagaimana susunan semua peralatan ini agar memudahkan kerja anda di dapur dengan fitrah diri anda terutama jika anda seorang kidal atau kurang upaya.

Sesebuah rekaan dapur. Ini merupakan antara langkah yang penting. Anda perlu tahu kemasan yang paling sesuai dengan dapur anda. Baik dari segi harga mahu pun gaya hidup anda. Adakah anda suka memasak atau tidak. Begitu juga adakah anda jenis yang agak comot bekerja atau seorang yang cermat.

Kemasan memainkan peranan yang sangat penting dalam memberi nilai estetika kepada sesebuah konsep dapur. Sama ada  legap, high gloss, matte, berkaca kabut  dan lain-lain, kemasan ini membentuk karakter yang tersendiri. Ada di antara kemasan ini mudah dibersihkan atau juga yang akan meninggalkan kesan jika tidak dicuci berkali-kali. Anda malas atau rajin, tepuk dada tanya selera.

Di mana ada gula, di situ ada semut. Memang tak larilah ungkapan tersebut sehingga hari ini. Kadang tu, duduk di tingkat 17 pun semut tetap ada. Naik lif agaknya semut ni kan. Cara paling mudah yang kerap digunkan untuk memusnahkan koloni semut ni adalah dengan menggunkan racun kima yang banyak di pasaran tak kiralah jenis semburan atau serbuk yang perlu ditabur.

Tapi, dengan mengunakan racun yang mempunyai bahan kimia kan bahaya. Apa kata anda cuba gunkan bahan-bahan dapur yang memang mujarab ini:

Tahukah anda bahawa cecair pencuci pinggan adalah bahan terbaik untuk mencegah semut? Jika semut terkena solusi ini, ia akan merosakkan sel tubuh smeut dan menyebabkan ia cepat terhidrat dan akhirnya mati.

Membuang kulit sitrus seperti lemon, oren, limau dan sebagainye selepas dimakan bukan lah idea yang baik. Banyak kegunaan kulit limau ni seperti mengharumkan rumah, sebagai baja organik dan sebagainya. Yang lagi best, kulit sitrus ni mengandungi D-limonene yang berupaya mencegah dan menghalang deria bau semut untuk memasuki kediaman kita. Keringkan kulit limau di dalam suhu bilik untuk tempoh 1 atau 2 hari. Kemudian kisar kering kulit limau tersebut. Taburkan serbuk limau ini disekitar kediaman anda

Bawang putih memang diperakui mempunyai pelbagai khasiat untuk tubuh manusia namun tidak bagi serangga. Ia telah digunakan secara meluas sebagai salah satu bahan untuk menghasilkan racun serangga organik di kebun termasuk semut. Semut tidak gemarkan bau bawang putih yang kuat. Jadi, hanyurkan beberapa labu bawnag putih dan letakkna ia di laluan semut

Garam akan menyebabkan badan semut rapuh. Akibatnya, semut kehilangan air secara drastik dan mati akibat hidrasi. Untuk mencegah semut naik ke atas meja, apa kata anda taburkan garam di sekitar kaki meja.

Semut adalah antara tetamu laman yang hadir nya tidak di jemput. Jika kelihatan semut di laman, segera musnhkannya sebelum ia meroskkan tanaman anda. Semut ini, bukan sekadar memusnahkan serangga baik untuk tanaman, malah membawa perosak seperti aphids. Jadi apa yang perlu anda lakukan adalah, tabur bedak sekeliling sarangnya dan semut yang kelihatan. Ia berupaya merosakan deria baru semut. Jadi, semut yang dah terkena bedak tadi tak boleh pulang kesarangnya dan yang dalam sarang tak keluar. Kelamaan meraka pun mati

Tak Nak TV Cepat Rosak, Pastikan LCD Televisyen Dicuci. Nak tanya, bila kali terakhir anda bersihkan TV LCD dan bagaimana? Mesti ada yang tak pernah langsungkan? kalau ada pun hanya lap guna kain. Tahukah anda, TV LCD merupakan antara perkakas elektrik yang sensitif dan memerlukan penjagaan khas. Silap gosok, bukan sekadar skrinnya mudah tercalar malah boleh merosakkan pixels (Bintik halus yang menghasilkan gambar pada setiap skrin tv)

Peringkat asa, pastikan TV LCD tidak dilekattan diruang yang menjadi tempat permainan anak-anak. Lebih mudah nak cakap, jangan mudah dicapai atau disentuh oleh kanak-kanak. Walaupun dengan sentuhan jari, permukaan skrin LCD anda mudah rosak. Selain dari itu, pastikan setiap minggu lakukan pembersihan habuk pada keseluruhan terutamanya permukaan skrin TV dengan menggunkan kain lembut atau Mikrofiber. Lakukan secara perlahan-lahan tanpa sebarang tekanan atau gosokkan.

GARISPANDUAN MENCUCI SKRIN TV LCD
1. Pastikan suis telah ditutup sebelum melakukan pembersihan. Ia bagi mengelak terkena renjatan ketika anda mencuci

2. Semak pada buku panduan yang dibekalkan ketika membeli TV cara untuk mencuci. Ada sesetengah pengilang menyarankan anda untuk menggunkan pencuci khas untuk komputer atau barang elektronik. Jika tidak mengikut manual yang telah diberikan, warenti kedai akan terbatal

3. Gunakan kain mikrofiber yang lembut dan berkualiti tinggi. Bersihkan habuk pada keseluruhan TV dengan menggunakan kain mikrofiber kering terlebih dahulu. Kebiasaanya, teknik ini sudah memadai untuk menyingkirkan semua habuk yang melekat pada TV.

4. Namun, jika masih ada kotoran, basahkan kain mikrofiber tadi dengan air tanpa klorin. Lap bahagian kotoran degil tadi dari bahagian atas skrin hingga ke bawah secara menegak dan berterusan. Pastikan tekanan yang diberikan perlahan dan keringkan air yang tersisa sepenuhnya.

5. Jika Masih ada kesan kotoran yang melekat, sediakan solusi 1 bahagian air bersama 1 bahagian cuka. Basahkan sedikit kain mikrofiber dan lapkan dari bahagian atas skrin tv ke bawah secara menegak dan berterusan. Lakukan beberapa kali

PERKARA YANG TIDAK BOLEH DILAKUKAN
1. Jangan guna bahan pencuci yang mengandungi alkohol dan amonia. Bahan ini akan menyingkir atau mengikis lapisan perlindungan permukaan skrin dan menyebabkan paparan gambar berwarna pudar

2. Jangan semburkan sebarang cecair pada televisyen. Air yang disembur akan meleleh dan memasuki bingkai skrin. Ia akan menyebabkan kerosakkan kekal

3. Jangan sesekali guna tuala tisu, span, atau kain keras kerana ia boleh mencalarkan permukaan skrin


5 Pilihan Kemasan Lantai Terbaik Untuk Tandas Anda

Memilih kemasan lantai bilik mandi adalah jauh berbeza dan lebih rumit berbanding pemilihan lantai pada ruangan yang lain dalam rumah. Salah satu faktor yang hanya terdapat di tandas ialah kuantiti air yang banyak. Jadi pemilihan material yang betul adalah amat penting kerana jika tersilap langkah, lantai anda akan mudah rosak dan tidak tahan lama. Selain itu, dari segi kos, ketahanan, rupa dan lain-lain isu keselamatan juga harus dipertimbangkan apabila memilih kemasan lantai bilik air anda. Jadi mari kita bandingkan bahan-bahan yang sesuai dijadikan kemasan dan lihat material yang mana satu paling sesuai digunakan pada bilik air agar lantai sentiasa selamat dan tahan lama.

JUBIN PORSELIN

Kalis-air, menarik dan kos efektif. Jubin porselin dilihat sebagai pilihan terbaik kerana keupayaan menyerap air dan juga sifat versatile bahan ini yang datang dengan pelbagai design dan saiz. Tetapi perlu berhati hati dengan jubin yang licin apabila basah. Lebih baik pilih jubin yang emempunyai permukaan matte ataupun bertekstur kasar untuk keselamatan.

VINYL

Dengan rupa yang agak menarik dan sifat praktikal, vinyl telah menjadi pilihan popular untuk lantai bilik mandi sejak kebelakangan ini. Sesetengah vinyl  juga amat mudah untuk dipasang hinggakan anda boleh DIY. Pelbagai saiz dan tekstur yang terdapat dipasaran juga memudahkan pengguna untuk membuat pilihat bersesuaian dengand tandas masing-masing.

BATUAN SEMULAJADI

Batuan semula jadi sebagai kemasan lantai di bilik air adalah pilihan yang menarik, tetapi hanya jika anda mampu. Terdapat beberapa masalah kelembapan dengan marmar, granit, batu kapur, dan pilihan lantai batu yang lain. Sifat batuan semula jadi yang keras, tahan lama serta memberi impak visual yang menarik dari segi estetika menjadikannya antara bahan yang mempunyai nilai jualan semula yang tinggi.

ENGINEERED WOOD (Kayu Komposit)

Kayu konvensional tidak akan dapat menahan kelembapan sehebat kayu yang berteknologi ini. Dengan asas dan lapisan papan lapis, ia dapat menyelesaikan isu yang sama disamping mempunyai rupa fizikal yang meyerupai kayu sebenar.

LAMINATE

Satu lagi pilihan yang hebat selain engineerd wood adalah lantai laminate yang mempunyai asas cip kayu yang dilapisi dengan kertas resin dengan pelbagai corak kayu. Selain tahan lama dan mampu tahan kelembapan, laminate juga amat mudah dibersihkan.

Berbeza pula dengan pemilihan langsir untuk ruang dapur. Separuh orang lebih gemar gunakan langsir lama yang dah rosak kemudian dipotong pendek untuk dijadikan sebagai langsir dapur. Betul tak? sebenarnya, cara tersebut salah sama sekali terutamanya jika anda menggunakan langsir lama yang diperbuat daripada kain tebal.

Ruang dapur terdedah kepada kadar kelembapan dan pelbagai aroma terutama bagi anda yang rajin memasak. Sebab itu, kalau anda perasan, langsir didapur lebih mudah kelihatan kotor berbanding di ruang lain walaupun ia baru sahaja dicuci atau ditukar. Yang paling teruk, akan kelihatan bertahi lalat. Itu menunjukkan humidity di dapur anda tinggi.

Jadi, untuk memilih langsir yang bersesuaian untuk dapur anda, jadikan tip-tip ini sebagai panduan

1. Jangan guna langsir yang tebal
Ramai beranggapan guna langsir tebal untuk tujuan tahan lebih lama. Salah sama sekali. Langsir tebal lebih cepat dan banyak memerangkap kelembapan dan mudah berbau hapak atau busuk.

2. Pencahayaan semula jadi yang banyak
Ruang dapur memerlukan pencahayaan yang lebih. Selain penggunaan lampu yang banyak di malam hari, sebaiknya pastikan dapur anda menerima cahaya matahari terus disiang hari. Oleh itu, gunakan jenis kain langsir seperti day curtain atau langsir yang nipis

3. Pengudaraan yang baik
Selain itu juga, penggunaan kain langsir yang ringan atau nipis mampu memberi pengudaraan baik untuk dapur anda. Jadi, bau-bau masakan akan mudah keluar melalui tingkap.

4. Jenis material yang sesuai
Untuk dapur, anda digalakkan untuk memilih material kain langsir jenis lace, nylon atau kapas. Selain mudah dibuang habuk, Kotoran yang terperangkap pada langsir mudah dicuci.

5. Blind curtain
Blind curtain adalah antara jenis langsir dapur yang tahan lama dan mudah untuk dijaga. Namun, pastikan anda memilih jenis material yang digunakan harus betul. Impiana menyarankan anda untuk menggunakan blind curtain jenis matel atau kayu kerana ia lebih mudah untuk dicucui dan mempunyai sistem pengudaraan yang baik.

6. Cara pasang
Pastikan kondisi atau labuh langsir yang akan dipasang jauh daripada api. Jika tidak, ia boleh mendatangkan sebarang perkara yang tidak diingini seperti disambar api.

Pada artikel lepas, IMPIANA telah bawakan ciri-ciri kediaman yang berteraskan syariat Islam. Jadi kali ini kita akan bincangkan tentang kedudukan rumah yang bersesuaian dengan ajaran Islam pula.

Sebelum membina rumah idaman, sudah tentu anda akan membuat perancangan yang rapi dan teliti kerana sebuah kediaman merupakan pelaburan jangka panjang dan boleh mempengaruhi kehidupan seharian dimasa hadapan. Jadi sebelum memulakan proses pembinaan atau pembelian, pertimbangkan posisi dan orientasi setiap ruang agar anda tidak menyesal dikemudian hari.

KEDUDUKAN RUMAH
Sememangnya tiada dalil atau hadith yang menyatakan arah mana sesebuah rumah harus didirikan tetapi sebagai seorang muslim, kediaman kita haruslah dapat memenuhi setiap keperluan penghuninya yang beragama Islam. Ini termasuklah keperluan melakukan ibadat solat fardhu mahupun solat sunat jadi sebaiknya rumah diletakkan pada posisi yang mengadap kiblat. Hal ini bertujuan untuk memudahkan penghuni dan tetamu beribadah tanpa perlu berasa ragu-ragu atau tercari-cari arah kiblat yang betul.

Selain arah kiblat, sebuah rumah yang memenuhi ciri islamik ialah rumah yang mengadap cahaya matahari dan arah mata angin. Selain mendapat pencahayaan semulajadi dan melancarkan peredaran udara kedalam rumah, hal ini juga dapat membantu menjimatkan tenaga dengan penggunaan yang lebih efisyen.

KEDUDUKAN BILIK TIDUR
Kamar tidur merupakan ruang privasi buat individu dan juga merupakan salah satu tempat yang penting di dalam sesebuah kediaman. Bilik tidur juga mempunyai aturan yang digalakkan menurut Islam. Contohnya, katil mestilah diletakkan dalam posisi dimana kepala akan mengadap kiblat dan kaki pada arah bertentangan. Hindari dari meletakkan katil dimana kaki akan mengadap ke arah kiblat ketika tidur sebagai tanda menghormati. Selain itu, kita juga digalakkam tidung mengiring ke kanan, mengikut sunnah Rasullullah SAW.

KEDUDUKAN BILIK AIR
Bilik air dalam rumah seorang muslim juga mempunyai aturan yang telah ditetapkan sebagai panduan memandangkan ruang ini dianggap kotor kerana tempat terkumpulnya najis. Jadi, bilik air atau tandas tidak elok dibina mengadap kiblat, mahupun membelakangi arah tersebut. Walaupun begitu, ia tidaklah menjadi satu dosa jika tandas yang telah sedia ada memang mengadap kiblat. Cuma, lebih baik jika dapat dielak.

KEDUDUKAN DAPUR
Dalam Islam, dapur adalah sebuah ruang yang amat penting untuk diberi perhatian kerana melalui dapurlah seorang muslim dan keluarganya menyediakan makanan dan berkumpul bersama untuk menikmati hidangan tersebut. Sebuah dapur yang dibina dengan aturan yang sistematik dan efisyen adalah dapur yang amat digalakkan dalam agama Islam. Perletakan ruang dapur juga perlu di titik beratkan agar tidak diletakkan pada bahagian yang boleh mendedahkan aurat penghuninya. Seeloknya pisahkan dapur dengan ruang utama yang lain dan letakkannya pada bahagian belakang kediaman.

KEDUDUKAN RUANG SOLAT
Walaupun tidak semua, tetapi kebanyakkan rumah muslim akan ada disediakan bilik atau ruang untuk melakukan ibadah yang khusus. Tidak kiralah saiznya besar atau kecil, ruang ini perlulah dibina mengadap kiblat, yakni pada posisis dimana ia memudahkan pemilik menunaikan solat sesuai dengan fungsi utama ruang ini. Sentiasa menitikberatkan kebersihan dan kesucian ruang ini kerana ia merupakan tempat untuk kita merasa lebih dekat dengan Tuhan.

KEDUDUKAN DALAM KEJIRANAN
Sesebuah rumah muslim dilarang menghalang atau menutupi sumber cahaya dan udara lancar yang diperlukan oleh jirannya. Kawasan perumahan yang baik seharusnya dibina dengan kedudukan teratur yang tidak akan menyulitkan pergerakan jiran disekitarnya. Kesimpulannya, rumah kita tidak sepatutnya mendatangkan sebarang mudarat atau keburukan buat mereka yang tinggal disekitarnya.

Tidak perlu memilih kertas dinding, anda hanya perlu mengecat dinding yang ada dengan tema warna pilihan. Perlu banyak bersabar dan cermat kerana ia memerlukan proses satu persatu untuk disempurnakan.

Kita sedar ada di kalangan tuan rumah mempunyai  kediaman yang tampil biasa dan tidaklah seluas mana. Salah satu teknik mudah menjadikan ruang tampil ceria dan bergaya adalah bermain dengan lapisan warna dan garisan. Jalur melintang  (horizontal) atau menegak (vertical) sememangnya memberi satu kelainan dalam penampilan sebuah ruang.

Mungkin anda yang mempunyai ketinggian siling yang agak rendah boleh mencuba gaya menegak dan ruang yang sempit boleh memilih gaya melintang. Apa pun jika anda mempunyai anak-anak yang sedang rancak membesar, ini antara ilham yang cukup menarik dalam menjadikan ruang kediaman anda mesra kanak-kanak dan pada masa yang sama tampil bergaya.


Resepi Baja Bio-Fertilizer Dari Ikan Untuk Lebatkan Buah

Bio fertilizer merupakan sebatian yang dihasilkan dari beberapa bahan yang mengandungi mikroorganisma untuk digunakan pada biji benih, tanaman, medium tanah dan pelbagai lagi. Kebaikkan penggunaan bio fertilizer ini adalah untuk menggalakkan pertumbuhan optimum di samping membekalkan nutrisi utama yang diperlukan oleh tanaman.

Disamping itu, penggunan bio fertilizer yang konsisten barupaya menggurangkan penggunaan baja sintatik dan racun serangga kerana hanya melalu pembajaan ini, tumbuhan memperoleh sistem imun yang padu.

Untuk penggunaanya pada medium tanaman, ia berupaya mebekalkan semula ntrisi yang tersisa. Ini bermakna, walau hanya dengan satu kegunaan iaitu bio fertilizer, ia berupaya merangsang pertumbuhan tanaman yang optimum di samping menstabilkan medium tanaman.

Bahan-baha:
1kg Ikan segar
1kg gula merah
1 cawan cuka
bekas untuk tujuan memerap

Cara-cara:

1. Potong kecil ikan segar dan masukkan ke dalam bekas perapan. Ini termauklah isi dan kepala ikan

2. Taburkan pula gula merah dan masukkan cuka

3. Gaul rata semua bahan dan tutup ketat bekas perapan. Jika perlu tambahkan plastik atau kain untuk memastikan ia betul-betul kedap udara.

4. Simpan bancuhan selama 1-2 bulan

5. Selepas diperap, tapiskan dan simpan air perapan didalam botol.

Nota: Pati biofilter ini hanya mampu bertahan 6 hingga 12 bulan sahaja. Sisa yang ditapis dari bahan perapan boleh ditaburkan pada pangkal pokok besar

Cara guna:

Siram:
30 ml (3 sudu makan) : 20 Litre air tanpa klorin setiap 7-10 hari.
untuk ladang yg besar: 1 litre: 50 litre air tanpa klorin. Buat 30-60 hari sekali.

Spray:
10 ml: 1 litre air tanpa klorin.

Zaman moden ni pun ramai sudah back to nature. Lebih gemar cara hidup yang sihat dengan mengamalkan pemakanan organik dan sebagainya. Hal ini termasuklah dalam perubatan. Ramai lebih gemar mengamalkan perubatan tradisional dari pengambilan pil atau ubatan yang diambil dari farmasi.

Sebelum ini, Laman Impiana ada kongsi beberapa resepi atau petua orang dulu-dulu untuk merawat beberapa penyakit antaranya ialah:

Kali ni, Laman Impaian nak ajak anda untuk cuba satu lagi resepi dari Thailand yang hanya menggunakan dua bahan untuk mengubati sakit lutut, menurunkan kadar asid urik dalam badan dan secara tidak langsung, bagi pengamalanya ia berupaya detox darah anda.
Teh herba thailand ini sangat ringkas, bahan-bahan yang diperlukan adalah seperti berikut:

4-5 batang serai
2-3 helai daun pandan
2 liter air

Cara-cara:
1. Rebus kesemua bahan selama 15 minit dengan api yang perlahan. Pastikan bekas atau periuk yang digunakan untuk merebus ditutup
2. Selesai merenih selama 15 mini, tutupkan api dan biarkan ia sejuk selama 15 minit
3. Minum air rebusan ini ketika masih hangat
Anda akan mengalami lawas yang kerap. Oleh itu, anda tidak digalakkan untuk ambil air rebusan ini 2 jam sebelum tidur. Jadikan minum rebusan ini sabagai amalan hari selama seminggu untuk melihat hasilnya.

Indoor plant atau tanaman dalam rumah berupaya memberi suntikan segar kepada sesebuah dekorsi. Tambahan, ia mempunyai fungsi yang tersendiri dan ia telah diperakui oleh NASA. Bukan sekadar cantik dan menyegarkan, ia menjadi penapis atau penyerap pencemaran dan membekalkan oksigen di dalam kediaman.

Namun, penggunaan indoor plant sebagai salah satu elemen dekorasi perlu lah tidak keterlaluan. Khuatir nanti, kediaman bertukar menjadi belantara. Berikut, idea dan inspirasi susun atur indoor plant untuk pembaca IMPIANA

Kaktus Nopal atau di kenali dengan nama Opuntia merupakan sejenis tanaman padang gurun yang mempunyai khasiat yang tinggi. Terdapat lebi 100 spesis endemic kaktus ini yang hidup melata di Maxico dan menjadi antara menu autentik masyarakatnya. Antara khasiatnya adalah seperti:

ULCER PERUT

DIABATES

Ekstrak daun kaktus prickly pear atau Nopal membantu menyeimbangkan kadar glukus di dalam badan. Bagi pengidap diabetes tahap 2, pengambilan ekstrak nopal amat digalakkan

KESIHATAN KULIT

Ia mengandungi kadar antioxidants dan phytochemicals yang tinggi di mana dapat mencegah kesan penuaan. Kandungan fiber di dalam Nopal mencegah masalah kedutan kulit danb age spots. Jika badan anda mengandungi bahan radikal bebas, ia akan menyebabkan kesan ya teruk pada kulit. Jika anda mengamalkan diet nopal, ia dapat mencegah badan dari terkena kesan sampingan redikal bebas dan menjadikan kulit anda sentiasa sihat dan segar.

ANTI RADANG

Jus nopal juga di dapati mempunyai bahan anti radang. Ini bermakna ia berupaya melegakan ketegangan otot, arthritis, sakit sendi dan sebagainya. Apa yang perlu dilakukan hanyalah sapukan jus nopal pada bahagian yang sakit dan amalkan makan daunya untuk mendapatkan kesan yang berganda.

MENGGALAKKAN TIDUR BERKUALITI

Daun Nopal mempunyai magnesium. bagi orang yang mengalami masalah anxiety kronik, tidak cukup rehat atau insomnia perlu mengambil diet nopal sebagai rawatan alami. Ini disebabkan kandungna magnesium yang diambil daunya berupaya merangsang pembebasan serotonin di dalam badan. Ini bermakna, secara tidak langsung ia menggalak penghasilan melatonin.

MEMBINA TULANG YANG KUAT

Nopal mengandungi mineral yang pelbagai termasuklah kalsium. Ini bermakna, anda akan mempunyai tulang yang kuat jika mengamalkan diet nopal. Ia juga dapat membantu merawat tulang yang rosak

MENCEGAH KANSER

Ia mengandungi komponen antioxidant yang pelbagai untuk melindungi badan anda dari pelbagai jenis kanser. Nopal dapat membantu mencegah dan menyingkirkan redikal bebas yang terdapat di dalam badan sebelum ia bermutasi dan merosakkan sel

sumber: https://instiks.com


Tak Sangka 10 Barang Dapur Ni Boleh Subur Dan Sihatkan Pokok Ros

Anda peminat dan mempunyai puluhan pokok ros di laman? Melihat ros berkembang mekar adalah antara saat yang paling mengembirakan. Namun si mawar berduri ini memerlukan penjagaan dan penelitian yang banyak untuk mendapatkan hasil yang baik. Ada yang sangup berbelanja mewah untuk keperluan tanaman ros mereka demi mencapai kepuasan tersebut.

Sama ada sedar atau tidak, bahan dari dapur anda juga berpotensi menjadikan ros anda kembang setaman. Tak perlu berbelanja tinggi dan paling penting ia mudah diperolehi. Antara bahan-bahan tersebut adalah seperti berikut:

1. Uncang atau daun teh terpakai
Daun teh mengandungi Tannic acid semula jadi yang digemari oleh ros. Oleh itu, usai guna uncang teh anda jadikan ia sebagai baja di pangkal pohon ros. Selain itu juga, daun teh yang sedang mereput berupaya menjadikan medium tanaman atau tanah lebih poros.

2. Kulit telur
Kulit telur merupakan sumber terbaik kalsium. Ia berupaya mempertingkatkan daya kekuatan tanaman dalam proses pertumbuhannya. Bila pokok sihat dengan pertumbuhan yang baik, ia bukan sekadar menjadikan pokok ros anda tumbuh merimbun malah mempunyai daya tahan kepada sebarang jenis serangan penyakit. Penggunaan kulit telur sebagai baja di pangkal pokok mampu mencegah penyakit seperti Black spot dan menjadikan akar lebih kuat untuk menyerap nutrien.

3. Kulit pisang
Kulit pisang mengandungi potasium yang diperlukan oleh pokok ros untuk tujuan merangsang penghasilan bunga. Selain dari itu juga, kulit pisang mudah terurai. Ini menjadikan, akar ros lebih mudah menyerap baja yang dibekalkan.

4. Cuka epal
Sama ada cuka epal atau cuka masakan yang berwarna putih mampu merendahkan tahap pH yang terkandung di dalam tanah. Bagi tanaman yang memerlukan keadaan medium acidophilic seperti ros, ia amat membantu untuk mempertingkatkan hasil bunga. Namun perlu diingat, cuka tidak boleh digunakan secara kerap kerana ia mampu menyingkir nutrien yang boleh mengakibatkan masalah kepada tanaman anda.

5. Tulang ikan
Anda tahukan bahawa tulang mempunyai kandungan vitamin dan mineral yang tinggi tidak kira lah ia dari lembu, ayam mahupun ikan? Namun kebanyakan jenis tulang lambat terurai tetapi tidak bagi tulang ikan. Kandungan vitamin dan mineral yang terkandung di dalam tulang ikan amat membantu petumbuhan optimum pokok ros seperti penggunaan kulit telur. Untuk lebih mudah diserap oleh tanaman, anda perlu keringkan dan hancurkan tulang tersebut sebelum ia ditabur sebagai baja.

6. Susu tepung
Susu tepung bukan sekadar sesuai digunakan oleh manusia malah pokok ros. Kandungan kalsium yang tinggi di dalam susu tepung membantu pertumbuhan baik akar dan daun foliar. Kajian turut menunjukkan bahawa pengunaan susu tepung terhadap pokok ros mampu mengurangkan gejala black spots dan powdery mildew. Untuk kesan yang lebih baik, campurkan dua bahagian air dan satu bahagian susu tepung dan jadikan ia sebagai siraman pada pangkal pokok atau semburan foliar.

7. Makanan kucing
Jika ada biskut kucing anda yang tidak habis atau telah tamat tempoh, ia sesuai dijadikan sebagai baja kepada tanaman. Tak semestinya memerlukan makanan kucing yang mahal, yang murah pun boleh. Biskut kucing mempunyai kandungan tambahan protin dan mikronutrient yang baik kepada tanah dan pokok ros. Untuk jadikan biskut kucing anda sebagai baja kepada ros, ia perlu di campur bersama air untuk menjadi baja cecair yang mudah diserap oleh akar ros.

8. Air rebusan sayur
Selesai merebus sayur, airnya jangan dibuang. Biarkan ia sejuk sepenuhnya dan jadikan sebagai siraman di pangkal pokok kerana ia lebih mudah dan cepat diserap. Air rebusan tersebut mengandungi nutrien yang terbebas ketika proses merebus sayur. Tapi perlu diingat, jangan letak garam atau penambah perasa ke dalam air rebusan kerana ia akan merosakkan tanaman.

9. Baking soda
Baking soda antara bahan yang paling mudah dan murah. Anda boleh gunakan ia untuk merawat masalah black spot dan mildew. Campurkan 1 sudu baking soda bersama beberapa titik cecair pencuci dan 1 liter air untuk dijadikan semburan pada bahagian yang diserang penyakit.

10. Air sabun pencuci pinggan
Larutan air sabun pencuci pinggan tidak lah untuk tujuan membaja. Tapi ia mampu merawat masalah aphids yang kerap dihidapi oleh pokok ros. Semburkan larutan air basuhan pinggan ke kawasan yang dijangkiti. Ia mampu menghilangkan lapisan pelindung pada Aphids dan secara tidak langsung mendedahkan serangga kecil ini kepada ancaman lain.

Kebersihan dan keceriaan ruang dapur tidak boleh dipandang remeh kerana selain menjadi tempat menyediakan dan memasak makanan, ia juga berperanan sebagai ruang sosial buat keluarga dan tetamu berkumpul. Jadi tidak wajar jika ruang ini dibiar kotor atau tidak terurus kerana ia mungin akan mengundang rasa kurang senang kepada orang lain yang datang berkunjung.

Jika anda tidak mahu lagi ruang dapur kediaman dibelenggu dengan aura kurang enak, ikuti tip-tip mudah yang IMPIANA sediakan ini, pasti dapur akan sentiasa terasa segar dan bersih. Tetamu juga akan lebih selesa jika persekitarannya kemas dan terhindar dari sebarang kotoran serta bau busuk.

2. Jangan bertangguh untuk membuang sampah di tong atau bilik sampah yang disediakan oleh majlis bandaraya serta jawatankuasa penduduk. Mahukah anda bau isi perut ikan menyelubungi kediaman anda?

3. Pastikan anda mencuci bersih segala pinggan dan mangkuk yang telah kita gunakan sewaktu makan. Pasti anda tidak mahu tidur bersama aroma lauk basi dibiarkan semalaman. Jadi, masalah ini boleh diselesaikan dengan menyegerakan pencucian segala perkakas, kerana bau sahaja sudah cukup menyeksakan dan belum lagi dengan kehadiran lalat serta makhluk perosak yang lain.

4. Seterusnya, bezakan papan pemotong di rumah anda. Jangan campurkan papan pemotong daging dengan papan pemotong sayur dan papan pemotong roti. Sewaktu mencuci, fokuskan cucian anda terhadap kesan potongan pisau kerana tanpa kita sedari, terdapat jutaan bakteria yang membiak di dalam ruang potongan kecil tersebut. Penulis akan memastikan untuk melalukan air panas kepada setiap papan pemotong untuk membunuh bakteria dari terus membiak.

5. Gunakan lilin aromaterapi sebaik sahaja anda selesai membersihkan dapur sebagai salah satu alternatif daripada menyembur pewangi. IMPIANA mencadangkan bauan serai atau lemon.

6. Kerap mengganti atau cuci kain langsir yang menghiasi dapur anda. Ini amat penting kerana material yang digunakan untuk kain langsir ada yang nilon, polyester, dan kain cotton. Kain cotton meresap segala partikel halus masakan anda dan ianya berisiko tinggi untuk memerap bau yang akan membuatkan anda tidak selesa di kemudian hari. Selain itu, jika anda menggunakan sistem ventilasi udara, pastikan anda mengikut jadual servis berkala yang ditetapkan.

Apabila sudah lama digunakan, pasti penghawa dingin di rumah anda sudah tidak lagi mampu mengeluarkan udara angin yang betul-betul sejuk meski kadar tahap suhu telah diturunkan.

Masalah seperti ini kebarangkalian boleh berlaku oleh kerana anda tidak pernah membersihkan penapis penghawa dingin di rumah anda sebelum ini. Maka oleh itu anda disarankan untuk membersihkan penapis penghawa dingin dengan kerap agar ia boleh berfungsi dengan baik.

Sudah ada pelbagai cara yang boleh anda lakukan untuk membersihkan penapis penghawa dingin di rumah anda antaranya menggunakan khidmat servis mencuci oleh tukang pencuci penghawa dingin.

Namun begitu, dengan cara ini anda akan terpaksa berbelanja besar untuk membayar upah perkhidmatan servis tersebut. Tetapi tahukah anda, sebenarnya ada cara mudah yang boleh anda lakukan untuk membersihkan penghawa dingin di rumah anda.

Bukan itu sahaja, anda juga boleh melakukan cara ini sendiri di rumah tanpa menggunakan khidmat bantuan pakar langsung. Selain itu juga anda boleh mendapatkan penjimatan yang lebih dengan melakukan cara kaedah ini. Oleh itu, mari IMPIANA kongsikan cara-caranya bersama anda.

Foto: Facebook Pemburu Tiket Murah

Bunga cengkeh memang sudah tidak asing di dalam masakkan tradisional masyarakat melayu. Tapi sebenarnya, bunga cengkih bukan hanya digunakan sebagai ramuan masakkan. Terdapat faedah dan kegunaan lain yang ramai tak tahu. Antaranya adalah:

1. Kawalan serangga

Tahukah anda bahawa bunga cengkih boleh dijadikan sebagai bahan untuk mengawal serangga perosak di laman anda? Bagi anda yang memilih tanaman secara organik, bunga cengkih antara pilihan racun serangga yang paling mudah untuk disediakan.

Renih 2 sudu besar bunga cengkih ke dalam 1 liter air. Biarkan air rebus mendidih sepenuhnya dan matikan api. Biarkan air rebusan sejuk sepenuhnya. Selepas itu, tapis dan masukkan air rebusan ke dalam botol semburan. Sembur air rebusan bunga cengkih tadi di seluruh permukaan tanaman terutamanya di bahagian bawah daun dan pangkal pokok

2. Mencegah semut

Awas kehadiran semut di laman atau kebun anda kerana ia adalah penggangkutan utama membawa serangga porask lain ke tanaman anda iaitu mealybug dan bena.

Cara untuk atasi semut di laman dengan menggunakan bunga cengkih sangat mudah. Apa yang anda perlu lakukan adalah kisar bunga cengkih secukupnya dan taburkan ia di kawasan yang kelihatan kehadiran semut

3. Cegah lalat

Lalat adalah agen utama pembawa penyakit yang berpunca dari lalat. Pantang ada makanan terdedah, sekelip mata dihinggapi lalat. untuk atasi kehadiran lalat di atas meja makan atau meja buffet anda.

Apa kata cuba ambil sebiji apel atau limau dan cucuk bunga cengkik pada permukaan buah tersebut. Letakkan buah yang telah di cucuk bunga cengkih tadi di atas meja. nak kesan yang lebih memberangsangkan, anda perlu buat lebih dari satu biji buah di cucuk cengkeh.

4. Mengawal rumpai

Selain menggunakan racun serangga yang mempunyai bahan kimia yang akan merosakkan persekitaran, apa kata guna ramuan bahan dapur ini untuk musnahkan tanaman. Untuk menyediakan racun rumpai organik, anda perlu sediakan pati minyak bunga cengkeh. terlebih dahulu. Kemudian, campurkan secubit garam bersama 20 titik minyak pati bunga cengkeh bersama 20 once cuka di dalam botol penyembur. Gocak sehingga semua bahan rata dan sebati kemudian sembur pada rumpai yang hendak anda musnahkan.

5. Pencegah nyamuk

Bunga cengkeh. juga berfungsi sebagai pencegah nyamuk semula jadi. Menurut kajian yang dilakukan oleh University of Wisconsin-Madison, minyak pati cengkih diuji 100% berkesan berupaya mencegah nyamuk berbanding minyak pati yang lain termasuk serai wangi. Namun, pati minyak bunga cengkeh. tidak sesuai dengan semua jenis kulit. Ia akan menyebabkan iritasi. Oleh itu, sebelum anda menggunakannya, sapu pada bahagian kecil kulit lain dan tunggu dalam tempoh 10 minit. Jika tiada sebrang kesan alahan, ia bermakna kulit anda sesuai menggunakan minyak pati bunga cengkeh.


Rekaan Dapur Perancis Beri Kelainan Dan Romantis

Kegemilangan dapur Eropah telah tersohor ke seluruh dunia. Mungkin ramai yang menyangka gaya Inggeris merupakan ilham rekaan yang cukup hebat. Sebenarnya sentuhan Perancis lebih berseni dan tampil romantis. Panel kabinet dibuat halus baik tema kedesaan Perancis mahu pun kediaman agamnya. Seperkara yang dapat kita lihat adalah perincian pada kabinetnya, bahagian serombong pemerangkap asap masakan dan kemasan lantainya yang adakala begitu berani buat sebuah dapur.

Jom kita cuci mata dengan ilham hebat dengan suasana romantis ini….siapa tahu anda jatuh hati dengan ilhamnya…Simple-simple je di IMPIANA

Pause Ipoh. Sebuah lagi lokasi terbaru homestay menjadi buruan bagi mereka yang berkunjung ke pekan Hipster ini. Terletak di Taman Kampar Ipoh, Pause Ipoh dibina di dalam sebuah unit rumah teres lama yang menempatkan 3 buah bilik yang disewakan pada kadar RM 300 untuk satu malam.

Pause Ipoh harus menjadi pilihan anda yang merancang percutian di Ipoh bukan sekadar dek harganya yang amat berpatutan malah dekoarsi yang di ilhamkan pemilik amat berbeza.

Jika dilihat seawal pemilikkan kediaman ini, banyak ubah suai perlu dilakukan. Namun, pemilik tidak sama sekali tidak merombak sturktur utamanya kerana ia mempunyai nilai artistik yang tersendiri.

Cukup sekadar memberi kemasan pada lantai, cat baru serta perincian terutamanya pencahayaan agar dapat memberi aura dan nafas baru kepada kediaman ini. Jom kita tengok transformasi yang telah dilakukan.

Menerusi episod segmen Ilham Impiana Inspirasi Selebriti kali ini, IMPIANA telah berkesempatan untuk berkunjung dan kami ‘House Tour’ ke kediaman selebriti versatil, Zulin Aziz yang terletak Setia Eco Templer Park, Rawang.

Untuk maklumat anda, selebriti popular ini memiliki sebuah rumah jenis teres dua tingkat dan merupakan kediaman terbaharu Zulin setelah mendirikan rumah tangga bersama suaminya, Farhan Norzaini pada Februari lalu.

Kata Zulin atau nama sebenarnya, Farah Azleenda Abdul Aziz dia telah berpindah sepenuhnya ke kediaman terbaharu tersebut sekitar

Bagi dekorasi ruang dalaman rumah, maklum Zulin telah memilih konsep bertemakan Scandinavian yang telah dipelopori oleh negara di Sweden, Denmark dan Norway.

Ketika sesi temu bual bersama hos Ilham Impiana Inspirasi Selebriti, Zulin mendedahkan bahawa dia telah berbelanja kos anggaran sebanyak RM50,000 sahaja untuk dekorasi serta pengubahsuaian seluruh ruang kediamannya.

Di samping itu, katanya lagi untuk berbelanja kos anggaran sebanyak itu dia telah mengamalkan tip berjimat-cermat dengan berbelanja secara dalam talian.

Nak tahu apa lagi cerita yang menarik mengenai kediaman Zulin Aziz? Sila saksikan episod penuh di laman rasmi YouTube ImpianaTV menerusi pautan video di bawah;

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Apartment yang didiaminya berkeluasan 960 kaki persegi berkapasiti sebuah ruang tamu, tiga bilik tidur, 3 bilik air, sebuah dapur basah dan kering serta balkoni dan memilih konsep skandinavia sebagai tema utama dekorasi.

Ibu kepada tiga orang cahaya mata ini sememangnya begitu gemar mengemas dan sentiasa mahu kediamannya kelihatan indah dan selesa untuk diduduki mereka sekeluarga. Menurut Fatin, suaminya Syed Azmil Syed Zainul Abidin, merupakan insan yang memberi semangat dalam meneruskan minatnya dalam mendekorasi kediaman. Pasti ramai yang menyangka Fatin mempunyai masa lebih kerana dia tidak bekerja, namun itu adalah silap kerana Fatin merupakan seorang peniaga online yang berjaya.

“Saya memang minat mengemas rumah. Sejak zaman remaja saya jenis yang suka kekemasan pada kediaman Malah ibu juga cukup seronok bila melihat saya menghias kediaman. Apatah lagi apabila sudah berkahwin dan punya kediaman sendiri. Perasaan saya bertambah teruja untuk menjadikan rumah saya syurga buat saya sekeluarga.

“Anak saya Qaira, 6 tahun dan Qayla, 3 tahun sememangnya sejak dari kecil biasa dengan keadaan rumah yang teratur dan bersih. Jadi bila mereka sepahkan mainan secara automatik mereka akan kemaskan kembali. Sifat mereka ini mungkin kerana sudah terbiasa melihat bagaimana saya menguruskan rumah.

“Walaupun sibuk dengan perniagaan online namun hobi saya dalam menata rias rumah tidak pernah luput,” terang Fatin yang sering merujuk majalah Impiana dan mengambil idea dekorasi rumah dari sudut minatnya yang tersendiri.

Ringkas & Moden

Bercerita tentang konsep Scandinavian yang diterapkan di kediamannya, Fatin menjelaskan dia sukakan kepada konsep ini yang tampak ringkas namun moden.

“Saya minat dengan konsep ini kerana ringkas dan ada sedikit unsur-unsur kayu. Apabila ada unsur kayu tampak rumah lebih berseri. Selain itu saya juga suka warnakan kediaman dengan pelbagai warna cat. Setahun dua atau tiga kali saya akan tukar cat dinding. Cuma kali ini saya terapkan rona putih, hitam dan kuning agar rumah saya tampak lebih cerah dan ceria.

“Ruang makan juga saya selitkan dengan unsur ini. Walaupun tampak ringkas dengan meja makan berunsur kayu dan kerusi makan berkaki kayu dengan perhiasan pasu bunga yang minimalis. Secara keseluruhan tampak lebih menarik apabila saya gandingkan dengan cermin. Agar cermin ini lebih menyerlah, saya gunakan pita pelekat murah untuk membuat bingkai.

Apabila memfokuskan setiap ruang di kediamannya, untuk ruang makan, dia memilih meja makan berkonsepkan Scandinavia, walaupun ringkas namun nampak menarik.Pada masa yang sama, ruang tamunya cukup selesa, walaupun hanya menempatkan satu sofa panjang namun tetap menarik malah mereka sekeluarga sangat seronok menonton TV di sudut ini. Akhir sekali, bilik tidurnya ditekap dengan rona ungu agar tampak ceria ditambah dengan bingkai gambar anak-anak pemilik menambahkan keunikan ruangan ini.

Dia mengakhiri perbicaraan dengan berkongsi beberapa tip dekorasi untuk kemudahan pembaca IMPIANA di luar sana.

-Pilihan perabot biarlah bersesuaian dengan saiz kediaman dan ia perlu disusun mengikut peranan ruang.

-Pentingkan keselesaan, jangan terlalu ikutkan trend sehingga lari dari tema asal.

-Tidak perlu berbelanja dengan banyak, anda boleh hasilkan apa jua produk hiasan dengan teknik diy.


6 Perkara Penting Yang Anda Perlu Tahu Sebelum Membina Dapur Island Ideal Untuk Rumah Anda

Idea Dapur Pulau di negara Barat sudah lama dipraktikkan, tetapi di Malaysia masih ramai yang tidka berani untuk mencuba idea ini. Mungkin kerana faktor harga atau kekangan ruang menyebabkan elemen ini dilupakan. Itu bukanlah isu sebenarnya, apa yang anda perlukan adalah, ukuran saiz dapur yang tepat dan jenis dapur island yang sesuai mengikut kemampuan anda. Disini IMPIANA senarikan beberapa jenis dapur pulau yang sesuai dan praktikal untuk memberi idea kepada anda semua.

2 Jenis utama Dapur Pulau

Terdapat dua jenis kounter pulau iaitu kounter pulau kekal (fix island kitchen) dan kounter pulau mudah alih (mobile/cart wheel island kitchen). Kebanyakan akan memilih untuk memasang  kounter pulau jenis kekal kerana ianya lebih mudah untuk dijaga berbanding jenis mudah alih. kaunter pulau mudah alih menjadi pilihan terutamanya buat anda yang mempunyai kekangan ruang. Namun, setelah digunakan posisikan kounter pulau mudah alih anda di kawasan yang bersesuaian.

Rekabentuk separa bulat (semi circle island kitchen)

Jika anda mementingkan aspek keselamatan di dapur, pilihan rekabentuk separa bulat adalah yang paling sesuai. Ia tidak berbucu serta runcing di bahagian hujung serta boleh mengelakkan dari berlakunya kemalangan semasa anda sedang sibuk memasak di dapur. Mungkin ianya tidak terjadi kepada anda, anak anda atau orang lain pasti menjadi mangsa.

Tambahan Unit gantung

Sudah memilik sebuah unit dapur pulau sudah cukup membuatkan dapur anda nampak moden dan elegan, tetapi tahukah anda jika disertakan sekali beberapa perkakas yang bergantung di atasnya, design dapur anda nampak lebih meletup berbanding biasa. Pertama, tambah hud sedutan udara dibahagian atas dapur (jika ada) untuk menyedut segala asap makanan atau pasang bar untuk dapatkan ruang pengstoran ekstra. Bar ni boleh lah jadi tempat anda sangkutkan kuali, serta pan

Kepelbagaian fungsi

Kitchen Island dicipta untuk pelbagai kemudahan di dapur daripada hanya digunakan sebagai tempat makan serta penyediaan bahan masakan, ia terus dimajukan dengan fungsi lain seperti gabungan antara meja makan dan ruang simpanan (mempunyai rak dan laci), meja makan dan singki, akhir sekali, gabungan tiga komponen iaitu, singki, dapur memasak dan meja makan.

Pulau Kabinet

Cabinet Island seperti ini direka khas untuk simpanan pelbagai barangan di bahagian dapur selain daripada storan di atas kabinet. Selalunya island sebegini dilengkapi dengan ruang simpanan yang lebih luas berbanding di kabinet dapur. Di bahgian atasnya, permukaan padu seperti granit, marmar atau solid surface menjadi pilihan. Ini kerana, permukaan atas kounter pulau ini perlu padu untuk membolehkan anda berkerja dengan selesa. Adalah molek untuk anda letakkan sekali beberapa suis elektrik untuk memudahkan tugas anda di dapur.

Kabinet Pulau Dua Tingkat

Rekaan ini kebiasaanya menjadi pilihan restoran dan kafe. Seperti kabinet pulau pelbagai fungsi, bahagian santapan di tinggikan sedikit untuk mengurangkan konflik antara fungsi yang berbeza.

Memberi salam bukan sekadar kelihatan cantik adabnya. Malah ia ada maksud tersirat di sebalik apa yang disarankan oleh agama islam.

Mengapa perlu beri salam bila masuk ke rumah?

Pernah tak dengar orang-orang dulu cakap, kalau kita keluar dari rumah, ada benda-benda mistik tak kirah lah saitan atau jin ikut balik? Zaman moden ni ramai tak percaya kan.

Kita digalakkan memberi salam semasa hendak masuk kedalam rumah sepertimana Firman Allah s.w.t. yang bermaksud:

”…Maka apabila kamu memasuki mana-mana rumah, berilah salam ke atas sesama kamu sebagai penghormatan yang disyariatkan oleh Allah, yang diberkati (mengandungi keselamatan, rahmat dan keberkatan) lagi baik…” (Surah an-Nur: 24 : 61)

Begitu juga hadis dari Nabi Muhammad s.a.w. yang menyebut secara khusus tentang anjuran dan kelebihan memberi salam sebelum memasuki rumah. Antaranya:

“Tiga golongan yang kesemua mereka itu dijamin oleh Allah, jika dia hidup diberi kecukupan dan jika dia mati masuk syurga, iaitu: Sesiapa yang masuk rumahnya dengan memberi salam, maka dia dijamin oleh Allah ‘Azza wa Jalla, sesiapa yang keluar pergi ke masjid, maka dia dijamin oleh Allah dan sesiapa yang keluar untuk pergi berjihad di jalan Allah, maka dia dijamin oleh Allah.” (Hadits riwayat Al-Bukhari)

Betapa indahnya Islam, kita telah diberikan jaminan oleh Allah akan kecukupan dalam hidup dan syurga setelah mati, dengan hanya mengikuti segala perintah Allah s.w.t. dan amalan yang telah ditunjukkan oleh Nabi Muhammad s.a.w., iaitu

Bagaimanakah memberi Salam?

Terdapat beberapa pendapat yang menyebut tentang bentuk atau cara memberi salam. Apa yang ingin saya kongsikan ini adalah dengan cara memberi salam sepertimana biasa kita sebut iaitu ‘Assalammualaikum’ atau ‘Assalammualaikum warhmatulLah’.

Terdapat sebuah hadis yang diriwayatkan daripada Anas bin Malik r.a., beliau berkata: Rasulullah s.a.w. bersabda:

“Wahai anakku! Jika kamu memasuki (rumah) menemui ahli keluarga kamu, berikanlah salam, nescaya akan mendatangkan keberkatan ke atas kamu dan ke atas ahli keluarga kamu.” (Hadits Riwayat At-Tirmidzi)

Memberi salam itu juga boleh disifatkan sebagai mengingati Allah. Apabila kita merujuk kepada kelebihan menyebut nama Allah sebelum masuk rumah, rumah tersebut akan terhindar daripada syaitan.

Benarkan syaitan akan masuk ke dalam rumah apabila kita memasuki sesebuah rumah itu tanpa memberikan salam?

Berdasarkan maksud hadis dari Jabir bin ’Abdillah r.a. , Beliau pernah mendengar Nabi Muhammad S.A.W. bersabda :

“Apabila seseorang dari kamu masuk ke dalam rumahnya, lalu menyebut nama Allah ketika memasukinya dan ketika hendak makan, berkata syaitan: Tiada tempat bermalam dan tiada makan malam untuk kamu semua (para syaitan). Dan apabila seseorang masuk ke dalam rumahnya tidak menyebut nama Allah ketika memasukinya, maka berkata syaitan: Kamu semua (para syaitan) telah mendapat tempat bermalam. Jika dia tidak menyebut nama Allah ketika hendak makan, berkata pula syaitan: Kamu semua telah mendapati tempat bermalan dan makan malam.” (Hadis Riwayat Muslim)

Dengan ucapan salam, sesebuah rumah itu akan senantiasa dalam keberkatan daripada Allah Ta’ala, diberi kecukupan dan terhindar daripada gangguan syaitan. Bila rumah mendapat berkat maka penghuninya, InsyaAllah akan hidup dalam keadaan tenang dan tenteram.

Daripada Abu Malik al-Asyaari bahawa Rasulullah bersabda maksudnya:

“Apabila seorang hendak masuk ke dalam rumah, hendaklah dia mengatakan: Ya Allah, aku mohon kepada Engkau sebaik-baik tempat masuk dan sebaik-baik tempat keluar. Dengan nama Engkau kami masuk dan dengan nama Engkau kami keluar, dan kepada Tuhan kami, kami menyerahkan diri, kemudian memberi salam kepada keluarga.” (Riwayat Abu Daud).

Jadi, Mulai hari ini didik diri dan isi rumah anda termasuk anak walaupun masih kecil untuk memberi salama sebelum masuk rumah. Kalau deko cantik meletop, tapi rumah tak harmoni sacara rohaninya pun tak guna. Anda sebagai pemilik pun rasa tak selesa dan ada ja tak kena.

Sumber: http://iluvqaseh.blogspot.my

Kipas angin boleh dibersihkan dengan garam atau pasir tanpa perlu ‘membongkar’ bilah-bilahnya. Debu-debu dan habuk biasanya akan melekat pada bahagian bilah-bilah kipas angin atau di bahagian penutup kepala kipas angin.

Keadaan ini berlaku kerana banyak debu yang melekat. Untuk membersihkan kipas angin biasanya kita perlu ‘membongkar’ bahagian-bahagian tertentu. Tentu ia sangat merumitkan selain memerlukan waktu untuk menyudahkan kerja-kerja pembersihan.

Bagi mereka yang sibuk, tentulah tiada masa untuk berbuat demikian. Sebenarnya untuk membersihkan kipas angin, anda tidak perlu bersusah payah membuka bahagian-bahagian tertentu pada kipas angin.

BERSIHKAN DENGAN MENGGUNAKAN ‘BLOWER’

Jika anda memiliki blower, anda boleh menggunakannya untuk membersihkan kipas angin. Caranya mudah sahaja. Bawa kipas angin yang berdebu ke luar ruangan lalu tutup dengan plastik hitam. Kemudian gunakan blower untuk ‘menjatuhkan’ debu daripada bilah-bilah dan bahagian luar kipas angin. Namun cara ini juga memiliki kekurangan. Cara ini tidak akan berfungsi jika debu sudah terlalu tebal.

MENGGUNAKAN PASIR ATAU GARAM

Mungkin anda belum familiar mendengarnya, tapi garam atau pasir boleh digunakan untuk membersihkan kipas. Cara yang satu ini juga sangat sesuai untuk membersihkan debu dan kotoran yang melekat pada bilah-bilah kipas angin termasuk kipas angin jenis kotak.

Langkah pertama yang perlu dilakukan ialah dengan mengambil kertas surat khabar atau kertas mahjong. Kemudian letakkan kipas di atasnya. Kipas boleh dihalakan ke bahagian atas atau pun bawah. Setelah itu, tuangkan pasir bersih dan kering atau garam dari atas. Pasir atau garam kemudian akan melewati bilah-bilah kipas. Debu-debu yang melekat pada bilah kipas akan jatuh ke kertas.

MENGGUNAKAN PEMBERSIH YANG MENGANDUNGI NATRIUM HIPOKLORIT (PELUNTUR)

Cara membersihkan kipas angin tanpa membongkar selanjutnya adalah dengan menggunakan pembersih yang mengandungi natrium hipoklorit (peluntur). Bawa kipas angin ke luar rumah. Tutup di bahagian motor kipas angin dengan plastik. Masukkan natrium hipoklorit (peluntur) ke dalam bekas penyembur. Semburkan pada bilah-bilah kipas dan biarkan selama beberapa minit di bawah sinar matahari. Setelah kipas angin benar-benar kering di bawah sinar matahari, gunakan ‘water jet’  jika ada untuk mencuci kipas angin. Jika tiada ‘water jet’ boleh siram dengan air secara berhati-hati. Biarkan kipas angin di luar rumah di bawah sinar matahari terbuka sehingga kipas angin benar-benar kering.

BERSIHKAN DENGAN PENYEDUT HABUK MINI MUDAH ALIH

Cara terakhir yang boleh dipraktikkan ialah dengan menggunakan penyedut habuk mudah alih. Kebiasaannya penyedut habuk jenis ini menggunakan kuasa bateri. Baterinya pula perlu di cas untuk terus menggunakannya. Apa yang perlu anda lakukan ialah dengan  membawa kipas angin ke tempat terbuka. Kemudian, gunakan penyedut habuk mini mudah alih di bahagian dalam kipas terutama bahagian bilah. Akhiri dengan sedutan habuk di bahagian luar kipas.

Jika anda hampir setiap hari meluangkan masa di dapur untuk memasak pelbagai menu hidangan makanan, sudah pastinya anda akan kerap menggunakan bahan masakan seperti minyak masak dan sebagainya.

Bercakap mengenai soal penggunaan minyak masak ini, seperti umum mengetahui minyak masak yang telah digunakan tidak boleh lagi dipakai secara berulang-ulang untuk kegunaan memasak.

Ini kerana, ia boleh memudaratkan kesihatan seperti mengundang pelbagai penyakit yang berbahaya. Jadi oleh itu bagaimana cara yang betul dan mudah untuk menghapuskan minyak masak yang terpakai ini?

Tidak dinafikan, ada segelintir di kalangan anda yang pernah membuang minyak terpakai ini melalui saluran paip singki di dapur rumah anda sebelum ini.

Tahukah anda sebenarnya tindakan ini adalah salah dan tidak sepatutnya dilakukan kerana ia boleh menyebabkan saluran paip singki dapur anda tersumbat dan sebagainya.

Tetapi kini sudah ada cara dan kaedah yang lebih mudah boleh anda lakukan untuk membuang minyak masak terpakai di rumah dengan menggunakan hanya satu bahan sahaja iaitu ‘Cooking Oil Hardener’.

Ramai yang tidak tahu sebenarnya bahan ‘Cooking Oil Hardener’ ini mempunyai fungsi untuk membekukan minyak masak supaya proses membuang bahan terpakai ini lebih mudah dan selamat.

Untuk maklumat anda, bahan ini boleh didapati di mana-mana cawangan kedai peralatan kelengkapan rumah, Daiso dengan harga serendah cuma RM5.90 sahaja untuk setiap kotak yang mengandungi 5 pek ‘Cooking Oil Harderner’.